
LA AUTONOMI 





VENERANDO, 
VONDE 


E JE LA FONDE DI CHESTE REGJON MONADIS 


Dree Valcic 


Xk E torne di mode la Regjon a 
statàt special, non dome parcè che 
o fevelìn dal aniversari de sô nassite 
tal nestri gjornàl, ma soredut viodût 
che a son simpri di plui chei che a 
volaressin scjafoià cheste autonomie 
in non e par cont des macroregjons. 
Al jere di timp che no si sintive ripeti 
tant che un “mantra” la peraule 
"trivenit", une forme istituzional 
che par tanc] di lôr e pararès buine 
di risolvi ogni cuistion. O volarès 
ricuardà di trop che cheste idee r 
ven puartade indenant prime de 
Fondazion Agnelli e po dopo ancje 
tal dissen leghiste dal professòr 
Miglio. 

xk L'onorevul dal Pd, Morassut, 
pecjàt pal cognon furlan, nol è 
duncje che la ultime vôs intal côr di 
chei che a son cuintri de specialitàt. 
Isal finalmentri rivàt il moment 
di cambia? Il biel esperiment dal 
Laboratori di Autonomie al à mostràt 
tal mês indaûr une gnove maniere 
di cjalà al Friûl di bande dai siei 
aministratòrs. A tanc)j ur è tornàt 
iniments il timp — za fa tancj agns - 
cuant che il Moviment Friûl e ancje 
altris fuarcis a tiravin il cjarug de 
identitàt furlane viers obietîfs une 
vore ambiziòs: la Universitàt e la 
ricostruzion, par esempli. Ma vué 
ce obietîf vino? 

Intun mont e intune Europe che a 
stan mudant la lor muse a la svelte, 
il nestri popul al à scomençât a rifleti 
di gnûf su di se: e chest al è za un biel 
segnâl. Ocjo a no fermâsi achì, dut 
câs: parcè che se il mont globalizât 
nus fâs masse pôre, se o vin masse 
timidece tal sielzi i nestris obietîfs e 
salvâ la nestre autonomie, o sin dal 
gjat! E alore, e je bisugne di movisi! 
E di corse, lâ a stiçâ un cambiament 
in miôr dal asset local. Covente tornâ 
parons di dut ce che nus reste in 
tiermins economics, a partî dai bens 
come la aghe, che in teritoris come 
la Carinzie o il Trentin no vegnin 
stracàts ma anzit sparagnâts come 
tesaurs palavignî. E bisugne ancje no 
butà vie plui parts dal nestri teritori: 
e partî de tiere par tornà a meti in 
vore une economie di prossimitàt 
che e fasi capî ce direzion che al à 
di vé il nestri popul tal gnûf milenari. 
O vin di discuvierzi un mont gnf, 
che ancjemò no cognossin e che 
salacor no calcolìin ancjemò come 


E, disìnle dute, la elezion dal gnûf 
president de Republiche, il sicilian 
Matarella, no je di grant Jutori 
ae autonomie, cemît che al cròt 
cualchidun, parcè ancje la isule 
e conte su cheste prerogative: la 
maniere che je stade doprade e puarte 
la aghe a chei che a viodin dome 
robariis e stracariis tai struments 
istituzionài des minorancis. 

Xk Pai furlans e reste duncje la 
domande se o vin di difindi cheste 
specialitàt o no. 

Se o cjalìn par esempli lis tabelis 
publicadis dal Messaggero su dulà 
che al ven produsàt il Pil regjonâl e in 
bande i bécs che a restin te sachete, o 
miòr in bancje, dai abitants dal Friàl 
- Vignesie Julie, o disarès: sigûr che 
no. 


sx No je nissune forme di produzion 





Ma cuant decidino 


a Triest. Dutis in Friùl, ma ogni 


triestin al puarte a cjase plui bégs 
di cualsisedi furlan. Di dulà rivie 
cheste ricjece e soredut parcè cheste 
disparitàt? 

x% Parcè che la economie di cheste 
regjon e va indenant cul lavòr dal 
Friùl di une bande e cu la rendite 
finanziarie, cu la burocrazie statAl 
e regjonal di ché altre. Cheste la 
veretàt dai numars. 

O voi indenant. 

sx E podarès là ancje cussì, ma la 
robe che notorne, falade e pericolose, 
e je che par mantignî cheste realtàt 
si scuen vé un ecuilibri tal teritori: 
no si pues molzi la vacje e copà il 
contadin. 

sk: Su chest dualisim di interès 
e di podé si fondave, cuant che e 


je nassude, la nestre Regjon: un 





di sveasi? 


Walter Tomada 





pussibil. Ma daspò de Prime Vuere 
Mondial, e po de seconde, e po 
dopo dal taramot, ce vino fat? O vin 
simpri imagjinàt un Friûl diferent, 
che al les a cressi: cumò forsit la 
cressite no Je plui l’unic parametri 
di tignî cont. La cualitàt dal vivi si 
po creà cu la realizazion di progjets 
dal bas, magari ancje in rét, ma si 
scuen pensà a un sisteme che al vedi 
une continuitàt real, une logjiche 
alternative a chel disboscament 
produtîf che nus sta fasint deventà 
ducj plui puars. E se par Latterie 
Friulane la disgracie e je vignude 
di fair, pe CoopCa i cJargnei si son 
fats mâl soredut di bessôi. 
Deschiriedicunvignisinmaneadis 
dal grup di sindics che al à domandât 
di fâ alc di sest pal Friûl di doman, 
o vin podût preseâ che alc al è daûr 
a mudâ, a svoltâ, a cressi e a vierzi 
une prospetive divierse pal avignî. 
Ma bisugne cjatâ daurman un troi di 
inovazion che nusrindi efetivamentri 
speciâi: se la gnove Assemblee 
des 


Comunitâts Linguisticis di 


basament compromissori decidût dal 
Stât talian in non dai confins orientâi. 
Xk Cumò che la tendine di fier no 
esist plui, nancje chê situazion di 
sotsvilup che cualchidun al zontave 
par vê la autonomie: la uniche 
reson par jessi speciâi e je chê des 
minorancis. Anzit, e forsit al è miòr 
sclarîlu par simpri, pe presince di 
un popul maioritari, il furlan, e des 
minorancis slovene e todescje. 

kk Noricognossichesteparticolaritàt 
dentri dal stàt talian, rimpinàsi sù 
pai spiei par cjatà alc altri o inventàsi 
adietîfs “virtu0s” al è inutil e al fâs 
dome dams. 

sx Tal ultin al fa propit il zûc di chei 
che la nestre autonomie le viodin tant 
che inutile e antistoriche. 

La storie invezit o sin noaltris e no 


dome di cumò. E 


minorance previodude de riforme dai 
ents locâi ejentraràin vore pardabon, 
al sarà chel il puest dulà che chestis 
ideis a varan di cjapâ forme. Ma al 
sarès un pecjât se la esperience dal 
Laboratori e ves di esaurîsi culì. 
Ancje se no somee ancjemò masse 
clare la direzion dal cambiament che 
si à voie di sburtâ, la compagnie che 
e à metût adun chescj incuintris e je 
in chest moment l’unic seri tentatîf 
di no pleâsi al pinsîr dominant des 
banc]is e de tecnocrazie che a vuelin 
indrecà ogni aspiet de vite publiche 
in Europe. 

Tornà a creà spazis identitaris 
dulà meti in cantîr gnûfs modei di 
disvilup al è ancje il mût plui dret 
e sclet par fà cressi e seleziona une 
gnove classe dirigente. E e je ancje 
la clàf par tornà a dâ dignitàt e 
fuarce ancje ae tutele de lenghe che 
cumò, magari cussì no, e Je lassade 
ae buine volontàt dai singui e no 
je sintude inte comunitàt furlane 
come un dové previodût di une leg 
dal Stàt vincolante par duc]. Bisugne 
vê la fuarce di recuperà il spirt che 
tal 1996 al à puartàt ae aprovazion 
de Lec 15 su la tutele dal furlan: 
salvà i valòrs che nus zontin e 
concjà di plante far lis barufis. In 
ché volte o vin imbastide une buine 
planificazion linguistiche che (par 
cumò) e à salvat il furlan. Cumò 
nus tocje pensà a une planificazion 
economiche, urbanistiche, sociAl e 
cultural che e salvi il Friùil. Sarìno 


bogns di rivà adore a fàlu? E 


La Pifanie e je di simpri un dai 
moments plui impuartants pal nestri 
popul. Lu sintìn tal cûr e tal stomi, 
e al è natural par un Friàl brauròs 
des sôs tradizions vê la voie di rivà 
a comunicàlis al rest de Italie. Par 
chest a jerin duc] contentons a 
Tarcint cuant che ur àn dit che chest 
an la Rai si sarès colegade in direte 


cul Pignaràl Grant. A vevin parfin 





decidàt di impià il fac trê oris dopo 
(a dîs di sere) par fâ un figuron cu 
la Antonella Clerici a “La prova del 
cuoco”: ma Rai 1 e à trasformade 
la fieste plui impuartante dal Friûl 
intune paiacade lungje no plui di 
trê minîts che dal pont di viste 
de promozion turistiche no fasarà 
nissun ben a Tarcint: dal colegament 
televisîf il spetatôr nol capive ni se la 
“Perle dal Friùl” e jere al mâr o se e 
jere in mont. 

Cuissà se i furlans a impararan la 
lezion: o se la prossime volte che ur 
mostraran devant dôs telecameris a 
acetaran di gnûf, sotans, di vendi lis 
lôr tradizions e la lôr identitàt dome 
par vanitàt, e cence nancje siguràsi 
di vê un tornecont. Il Venerando al 


è visàt: vonde monadis.. E *© W.T. 

GLEMONE 


NO SI PLEE 


David Zanirato 











Manifestazions, strissons, lanternis, 
presidis. Lis stan provant dutis i 
glemonàs par difindi il lôr ospedâl. 
Une bataie continue che e sta lant 
indenant di plui di un an, dopo che 
la Zonte Serracchiani e la assessore 
Telesca a àn scrit e fat aprovà la 
lec di riforme dal sisteme sanitari 
regjonàl, dulà che il “S. Michél” al 
ven riconvertît. Se la aministrazion 
comun dal sindic Paolo Urbani e à 
tentadis dutis lis stradis istituzionàls 
pussibilis par fà cambià idee a Triest, 


I 


la popolazion no à volût stà cu lis 
mans in man e plan plan al storic 
Comitàt “La Cicogna”, nassût dai 
agns novante in ocasion dai prins 
tentatîfs di depotenzià lospedâl, si 
son zontàts altris grups, dal Comitàt 
S. Michél al grup Facebook “To voglio 
l'Ospedale a Gemona del Friuli” e po 
dopo la associazion dai comerciants 
locài “Conserva”. Centenàrs di 
citadins che si son pocAts fint sot e 
dentri dal Consei regjonal par dî la 
lôr, par spiegà che nol è concepibil 
a nord di Udin tegnî vierts dome doi 
ospedai (chel di Tumieg e chel di S. 
Denél), che nol è just sacrificà dut 
un teritori par logjichis politichis, 
che nol è soredut ecui ridimensiona 
une struture che cui numars di acès 
anuài e Je ben plui doprade di ché par 
esempli di Spilimberc che invezit si 
è lassât cussì cemfîit che al è, ancje 
se a dome siet chilometris di distance 
al funzione l’ospedal di S. Denél”. 


Lis resons dai glemonàs a van cirudis 


ancje tal fat che il lôr ospedàl al è 
tra chei pôcs costruît fàr par fàr cun 
normis antisismichis, propit par 
chest fat i comitàts a àn za fat savé 
che a son pronts a interessà cui che 
al à di proviodi. 

La Regjon no somee che e vueli 
mola il pont e par chest e continue 
a rispuindi che nol cambiarà nuie 
de sigurece des curis dai citadins, 
il “S. Michél” al sarà riconvertît in 
“presidi ospedalîr di salàt”, al vi- 
gnarà potenziàt tes riabilitazions dai 
luncdegjents, te medisine pal sport 
e tai ambulatoris specialistics (car- 
diologjie, oncologjie, gjinecologjie, 
diabetologjie, oculistiche, e vie in- 
devant). Sul discors des emergjencis 
il pront socors al deventarà “pont di 
prin intervent” e e je stade butade 
fûr la promesse che si cirarà di meti 
a disposizion une ambulance par 
ogni valade, in maniere di intervignî 
in maniere pronte cuant che magari 
l’elisocors nol rive. Di pôc timp ancje 
il gnûf diretòr gjeneràl de aziende 
sanitarie numar 3 “Friûl de Alte - 
Culinàr - Friûl di Mieg”, Pier Paolo 
Benetollo, al à garantît che nissun 
nol à di preocupàsi parcè che lO- 
spedal di Glemone nol sarà di Serie 
B. 

Promessis che no vegnin crodudis 
dai Comitàts, che a continuin tra 
Paltri a denuncià un costant e lent 
impuariment de struture, menagant 
simpri plui 


gnovis iniziativis, 


clamorosis. El 

IL LIBRI DAI GNOGNOSAURS! 





LA PATRIE DAL FRIÙL 





Ciristu l'ultin libri dai 
Gnognosaurs? No âstu rivat 
a cjolilu in edicule? 
Vuelistu regalaàlu? 
Mandinus une mail a 





info@lapatriedalfriul.org 
No stà a pierdi la ocasion! 

| Viers il Friùl | 
L'an bon 


par Sapade? 


D. Z. 


Te lente e ingredeade machine 
legjislativetaliane altocje spietà plui 
o mancul un an par viodi che une leg 
e continue tal so iter burocratic. Al è 
il cas di ché scrite des dôs senadoris, 
Isabella De Monte dal Pd e Raffaella 
Bellot de Leghe, par tornà a puartà 
Sapade-Plodn in Friûl. 

Si impensaran i letòrs de Patrie 
che propit un an za fa la Comission 
bicameràl pai Afàrs Costituzionali 
dal Parlament di Rome e veve votàt 
a pro dal passag di regjon pal comun 
dal Cjadovri traviers di une leg 
ordenarie, e duncje in maniere plui 
svelte rispiet a ce che e proviodarès 
une leg costituzional. Un risultàt 
che al veve fat tornà il bon umòr 
ai citadins sapadins, dal 2008, in 
spiete di vê ricognossdt il risultàt 


dal referendum. Po dopo par dut il 


LES 





DISSEN 
DI GIOVANNI DI LENA 


2014 pocjis gnovis. Fintremai a rivà 
ae fin di Novembar cuant che inta 
5e Comission permanente dal Senat, 
ché dedicade al Belang, il senatòr 


dal 


relatòr di maiorance, al à ilustràt il 


Santini Partît Democratic, 
test unificàt dai doi dissens di leg, 
segnalant che cumò al coventarès 
ancje une “relazion tecniche 
verificade in maniere positive de 
hesonarie gjeneràl dal Stat, cul 
obietîf di verificA lis conseguencis 
pe finance teritoriàl” cul cambi di 
Regjon. In struc i resonîrs a àn di 
mostrà i numars di ce che al mudarès 
tai conts de nestre regjon cul rientri 
di Sapade. Dute la comission e je 
stade dacuardi cul relatòr e di bande 
sô il sotsegretari Paola De Micheli, 
presinte ae riunion, si è impegnade 
a recuperà cheste relazion tecniche 
tai “timps plui svelts pussibii”. Ai 
sapadins nol reste che continuà a 
tignî dûr, sperant che chest 2015 al 


sedi pardabon l’an just par distropà 


la butilie di spumant. E 


Artesans 


ZENAR-FEVRÀR 2015 





devant de crisi, 


problemis e sperancis: 
interviste al president di 
Confartigianato Tilatti 


Antonella Lanfrit 





TILATTI INTUN DISSEN DI DREE VENIER 


Se si ves di cjalà dome in numars te 
lôr scletece e essenzialitàt, 1 motîfs 
di marum a saressin subit clàrs pai 
artesans: dome in provincie di Udin 
il 2014 si è sieràt cuntune pigule, 
picule riprese sul 2013 in cont di 
aziendis che si son iscritis, ma tal 
paragon cul 2007 — l'an prin de 
manifestazion de grande crisi — si è 
sot ancjemò dal 25%. 

Un magalizi. Dut câs il president 


de 


Graziano Tilatti, al pant in prin la 


regjonàl Confartigianato, 
sò carateristiche di imprenditòr e 
duncje di persone usade — par nature 
e pratiche — a viodi i segnài gnûfs e 
chei che a àn pussibilitàt di puartà 
un pôc plui lontan. 

Al è in cheste suaze che Tilatti al 
met la atenzion su numars che, si 
ben pigui in se, a podaressin segnà 
alc di gnûf, di diferent, di teren che 
si sta scomengant a movi daspò tant 
imobilisim. 

Jenfri chesc], il fat che tra lis 901 
iscrizions al regjistri des impresis in 
provincie di Udin tal an passât, 799, 
ven a stài il 89%, al è di “start up” 
artesanis, tant a dî gnûf inviaments. 
“Al è un aspiet che mi fâs cjalà cun 
cualchi otimisim al doman prossim — 
al considere Tilatti -, par vie che al 
vûl dî che la int e à voie di reaggî, di 
scometi e che la voie di fà imprese 
in regjon no je muarte”. 

Un altri numar significatîf al è chel 
che al rivuarde la localizazion des 
aziendis. Al pararà di strani ma, “a 
sorprese” ancje pe Confartigianato, il 
rapuarttrainviaments e cancelazions 
al è positîf in mont: tal Cjanal dal 
Fier-Valcjanâl (+5) e in Cjargne (+2). 
Un procès che il president Tilatti al 
interprete come “une volontàt di 
ridà sprint al teritori, a scomengà di 


dulà che si vîf. Se e cres la mont — al 
zonte — no podìn che jessi contents, 
par vie che cussì si sbasse ancje la 
pression de domande di lavér di chés 
altris bandis. Cui timps che a corin, 
al è cualchidun che al dîs: cence lâ a 
cirî tant ator, che po no si cjate nuie, 
provìn a viodi se o rivìn a meti in 
moto alc achì che o sin. Un pinsîr 
dal dut positîf”. 

Al è po un altri lusorut che si è 
impiàt in tal 2014, simpri stant 
ai numars pandîts ae fin dal an 
artesans de provincie. Tra lis gnovis 
impresis a incressis lis societàts 
di capitàl, intant che a son in 
diminuzion lis societàts di personis 
e chés individuals. “Bon segn ancje 
chest — al va indevant Tilatti -, 
par vie che al pant une mentalitàt 
imprenditoriàl madure. Al val dî che 
lis impresis che a nassin a àn bielzà 
idee di jessi struturadis fintremai sul 
imprin de corse, par vé plui fuarce tal 
là indevant”. 

In gjeneraàl lis gnovis ativitàts 
si son butadis di plui sui servizis 
aes impresis, ven a stâi servizis 
informatics, professionài, e tai 
mistîrs peàts ae economie verde, 
come che e ven clamade ché che e 
strace pocje energjie e e ten cont dal 
ambient. 

Dut ben, inalore?. “Magari — al 
rispuint Tilatti -. Cumò al è propit 
rivàtil moment di verifica se in regjon 
o sin e o vin une classe dirigente di 
nivel. Tocje fà in mt che si invistissi 
su la manifature di alte cualitàt, ven 
a stài ché che e rive a espuartà, e 
bisugne invistî te edilizie, che al è 
un marcjàt che al da il sburt a tancj 
altri setòrs. Bisugne agjî, che se no 
a tachin a murî ancje lis impresis 
sanis”. E 


ZENAÀR-FEVRÀAR 2015 


Previsions pal (jn 


an gnuf intal 


mont dal lavor 


Paolo Mason* 








Ce sucedaraial tal 2015 intal mont 
dal lavôr? Lis robis larano in miôr, in 
piês o restarano tant che intal 2014? 
Al è clâr che la sfere di cristal no 
le à nissun e che nancje la CISL di 
Udin, che par so cont o stoi daûr 
dal manifaturîr, e je in stât di dî 
cun ciertece, vuê par doman, cuale 
che e sarà la realtât economiche e 
di vore che o vivarìn dilunc dal an. 
Ciertis considerazions e previsions, 
però la CISL furlane e pues 
puartâlis indevant, no azardâlis, par 
vie che e je fuarte de esperience 
concrete maduride intal lavôr intens 
cuotidian fat dongje des lavoradoris 
e dai lavoradôrs e ancje in virtût 
des analisis e dai aprofondiments 
che, in maniere periodiche, la CISL 
teritoriâl e promôf par capî miôr 
cjapâ il contest e il senari economic 
e sociâl local. Propit su chest mensîl, 
tancj sindicalisc] une vore impegnts 
“in prime linie” intai varis comparts 
(siderurgjic, dal len, metalmecanic, 
dai servizis) a àn vût mût di contà 
di impresis singulis, di setôrs e di 
distrets in crisi profonde e ancje, 
par fortune, di realtàts che a van 
ben e che fintremai a cressin. Al net 
des aziendis che a àn sieràt parcè 
che a son falidis o a àn fermade la 
ativitàt, e di chés che a àn ridot za il 
personal sestantsi a un nivel inferiòr 
di faturàt, a son ancjemò masse lis 
realtàts in afan e in crisi. Ancje se 
i dâts a disin di un miorament lizér 
des esportazions, o sin lontans dal 
recupar di dut ce che in chescj agns 
al è stàt pierdt intai marcjâts forescj 
di un manifaturîr tant puartàt propit 
pal trafic in esportazion. Simpri intal 
nestri teritori si son viertis altris busis 
enormis tant che la crisi dal cumierg 
e de distribuzion cooperativistiche. 
Simpri in Friûl il turisim di mont al 


è in cjadude libare e chel maritim 


nol va par nuie ben. La Regjon Friùl- 
VJ, intun cuadri cussì preocupant, 
e à dut câs savût e podît frontà e 
invià a soluzion ciertis situazions 
tant critichis tant che, par esempli, 
la Electrolux e la Mangiarotti. La 
Regjon e à prodot ancje un plan su 
la economie e il manifaturîr, clamât 
“rilance imprese”, cul intindiment di 
razionalizà, rindi plui eficients e meti 
a sisteme duc] i struments publics e 
parapublics che in cualchi mata àn a 
ce fà cul mont des impresis. Chest al 
va ben, ma si à di procedi ancjemò di 
plui inte strade des riformis, rindint 
plui bon e mancul dispendiés dut 
ce che di public al esist in cheste 
Regjon. Tornant ae considerazion 
che la industrie furlane par rilangàsi 
e à di cJatà marcjats foresc], al è di 
rimarcà, par esempli, cemût che si 
imponi une riforme che e semplifichi 
i numeròs e distacAts ents preponîts 
ae internazionalizazion des impresis 
par dâ eficacitàt ae lôr azion. Dut 
chest al è une cundizion necessarie, 
ma forsit no ancjemò suficiente, par 
rianimà in maniere energjiche il 
manifaturîr e par creà gnûf lavor. 
Par invertî il cicli al coventarès 
un “shock keinesian” ma, magari 
cussì no, lis risorsis publichis a 
disposizion no bastin. I amortizadérs 
sociài, tant che casse integrazion 
vuadagns ordenarie, straordenarie, 
in deroghe e i contrats di solidarietàt 
che a tegnin i lavoradòrs ancoràts ae 
imprese no son eternis. In plui di 
cualchi situazion, di fat, a stan par 
esaurîsi. Par tantis lavoradoris e 
lavoradòrs, duncje, la prospetive e 
je ché di jessi sostignîts intal redit 
par un periodi ancje chel dal sigàr 
a tiermin, ma il lavôr al è pierdàt in 
maniere definitive! E vué cjatà une 
gnove ocupazion al è tant che vinci ae 


lotarie. I e * Segretari CISL Udin 

Il Friûl al fasarès ben a cirîsi un 
psichiatri,sealvàlevitàconsecuencis 
piés. Ce isal daûr a sucedi? Semplig: 
Pordenon, in fibrilazion ancje pes 


modifichis dai 


(la sparizion des Provinciis cul 


assets istituzionai 
stop aes prossimis elezions dal 
Friûl ocidentàl, ma ancje lis vôs di 
cancelazion de presince di cualchi 
istituzion sul so teritori), al reagjìs a 
chés che al sint tant che “menacis”, 
cirint in maniere juste di “ritaiâsi” 
un gnûf ràl e un gnûf spazi, ma cun 
reazions e cun “leturis” de realtàt 
che cualchi volte al somee che a 
lenzin la manie di persecuzion, inte 
miòr des ipotesis. 

Il cjamp principàl di contese al 
è chel de economie, dulà che intes 
ultimis setemanis il scuintri si è 
spiçât. E, in maniere paradossâl, al 
è Udin chel che al finìs inte smire. O 
cjapìn il câs di Confindustrie. Intant 
che Triest e Gurize — dulà che la 
presince dal manifaturîr industrial 
“regjonal” e je cuasi simboliche (o 
escludìn la Fincantieri di Monfalcon, 
che e je a ducj i efiets une aziende 
di Stat e che, cjale il câs, e esprim 
il president di Confindustrie F-VJ 
Giuseppe Bono) — a àn dt za vite a 
une agregazion des dòs associazions 
teritoriàls, Pordenon al refude la 
idee di rivà a une sole realtàt regjonal 
dai Industriài, sostignàt di Udin, e al 
anunzie di cjalà invezit a une ipotesi 
dal Nordest. Cundut che Udin al 
rapresenti cuasi la metàt dal tiessàt 
produtîf regjonaàl e, insiemi cun 
Pordenon, e sedi la sole provincie 
là che il setôr des manifaturis al 
tiri. Il “dinei” di une aleance - che 
come intal câs dai Industriài al sarès 
motivàt di plui grandis economiis e 
de razionalizazion di servizis - al 
rivuarde ancje il setòr fieristic, dulà 
che Pordenon al met “palets” a une 
fusion cun Udin. La “linie dure” dal 
Friûl ocidentàl e je sostignude dal 
president di Unindustria Pordenone, 
Michelangelo Agrusti, e di chel de 
Fiere di Pordenon, Alvaro Cardin: 
no sigàr dai biàts, stant che a son 
su la sene politiche regjonal di ben 
prime di Tangjentopoli... Unic setòr 
che al moment nol somee tocjàt des 
polemichis al è chel di Unioncamere 
F-VJ, stant che — cemfit che al 
jere previodàt par altri di timp 
dai acuardis — propit di pôc si è 


regjistrât il passag des consegnis di 
Giovanni Da Pozzo, Udin a Giovanni 
Pavan, president dal Ent de cjamare 
pordenonese. 

Tornant ae idee di une fusion di 
dutis 
intune 


lis associazions teritoriàls 


uniche Confindustrie 
regjonàl, Agrusti — che ciertis vôs 
a volevin che al ves sotscrit a so 
timp un acuardi cun Bono par une 
“stafete” ae vuide de Confindustrie 
F-VJ (chest prime che il Tribunal 
di Pordenon al declaràs falide la 
Onda communication, che a Agrusti 
i faseve riferiment, e prime che 
al sclopàs il câs des furniduris a 
Generali) — al à plui voltis dit di 
cjalà a une dimension soreregjondl. 
Nuie di gnûf: no je la prime volte 


che 


a cjalin plui a Ovest che a Est: il 


Pordenon al fâs sieltis che 


distret des mobiliis de Livence e 
je une simbiosi venete-furlane, pes 
furniduris energjetichis 1 Industriài 
di Pordenon za in passât a vevin sielt 
aleancis cun altris provinciis dal 
Venit e il stes al è sucedît sul front 
dai finanziaments aes impresis, viòt 
par esempli Confidi. Tant par cità 
dome cualchi câs. Si podarès zontà 
che, ancje par motîfs dome logjistics, 
par esempli, Pordenon nol sint propit 
che 
di Roncjis di Monfalcon. E dopo, 


tant “regjonàl” l'aeropuart 
disìnsal: intai rapuarts tra Diestre 
e Campe dal Tiliment la sindrome 
de “mari-marastre” fin cumò no je 
passade... E cussì, tra lis tentazions 
dal Venit di viodisi ricognossude 
une autonomie di statàt special e 
lis tentazions (confessadis da ràr 
in maniere vierte) di plui fuarcis 
politichis di “cancelaà” invezit la 
specialitàt dal F-VJ, la “boutade” 
dai pordenonés di scometi su gnûfs 
assetsistituzionàiindulà podési viodi 
assegnat un plui grant “pés specific” 
e podarès ancJe paia. Cuissà. Al è 
però di domandfsi a ce presit pal 
teritori dal F-VJ, stant che la Storie 
— ché cu la S maiuscule — nus à dat 
za une dimostrazion di cemft che il 
Venit al interpreti i siei rapuarts cu 
la proprie... “campagne”. Mancje 
une classe dirigjente previdente? 
Nol isal un ricambi gjenerazional? 
Stino sentàts te ombre dai cjampanii 
spietant che alc al sucedi? Vino gust 
di fasi mâl di bess61? Dotôr Freud, 


che nus judi. E 

psichiatre Lauc, c torne 
Friùl 


a VIerzi 
la Buteghe 
di alimentàrs 


Marta Vezzi 


Ir con gnNi 


NAT, 





Al someave che lan 2014 si fos 
puartàt daîr ancje “Il girasole”, 
la uniche buteghe di alimentàrs 
dal paîs di Lauc. E sarès stade 
une pierdite che di sigûr e varès 
contribuît ae murie dal paîs. 

La CIC, Indot 


Cjargne, dopo une atente valutazion, 


Cooperative 


e à decidt di subentrà ae vecje 
gjestion vierzint il “CIC Market 
Lauco”. 

La Cooperative e à la sede a Vile 
Santine e e lavore sul teritori dal 
1987: achì a vegnin fats prodots de 
metalmecaniche e e da lavor a 26 
personis. Tal 2000 la cooperative e 
à decidût di disferenzia i afàrs e e 
à viert une buteghe di alimentàrs a 


Enemong. 







nd 
ATT 18 


dit» 












Di cheste esperience e je nassude 
ancje la presentazion dal progjet 
“VEM” (vicino è meglio) che Sabide 
ai 10 di Zenâr al è stàt presentàt a 
Lauc. 

“Nô o crodìn tai pigui negozis 
di mont — al conte il president de 
CooperativeStefano Adami—inestris 
negozis a son un pòc particolàrs 
parcè che a àn plui servizis: si 
puedin comprà alimentàrs, magari 
ancje ordenant la spese par telefon 
(la consegne in cJase e je gratis), si 
puedin mandà fax, fà fotocopiis... 
o cirìn di lâ incuintri aes esigJenzis 
de int e soredut cun presits une vore 
competitîfs. Chest parcè che o fasìn 


(al va indevant a pagj. 11) & 

La riforme da ents locai | Musis di...Facebook 
par sfrucona il Friul. 

Interviste al president 





Idealitàt e pragmatisim si cjatin in 
cubietesposizionisdiPieriFontanini 
tant che president de Provincie di 
Udin, in chescj més dulà che, elet 
de int ae prime votazion tal 2013, al 
à di fà i conts cuntune Regjon che 
e à decidût e mett in leg la fin des 
Provinciis. 

Une azion che lui al lei prin di dut 
tant che une operazion par "sfruçonâ 
il Friûl". Dividût in tantis Uti, lis 
gnovis Unions comunâls, "nol varà 
la fuarce dai numars par oponisi al 
neocentralisim regjonâl". Dut câs, 
se cheste cumò e je la realtât, la sô 
posizion stant a palaç Belgrât no je 
par nuie di rassegnazion. 

Biel che al spiete, e no dome 
de Cort 


Costituzionâl in cont de leç regjonâl 


lui, il pronunciament 


che e à mudadis lis Provinciis 
in ents di secont grât gjavantjur 
funzions - la vôs de Consulte le à 
domandade il Tar F-VJ e e varès 
di rivà in Primevere -, al à a pene 
cjapade une posizion fuarte e clare 
su la composizion des Uti sul teritori 
udinês. 

"Bisugne che i Comuns ator di 
Udin si metin insieme cu la citât, 
par rivà a fâ une realtât sui 250mil 
abitants", al dîs. "O vin di rivâ a stâ 
unîts par difindi i interès dal Friûl". 
Par lui, se e nassès chê che e ven 
clamade ancje la "grande Udin", 
si varès "la pussibilitât di vê une 
realtât significative dal pont di viste 
dai numars e no si lassarès in regjon 
il paronamint a chê uniche grande 
realtât che cumò e esist, ven a stâi 
Triest". 

Il leghist Fontanini su la Uti 
udinese, duncje, in plen acuardi 
cul sindic de citàt, Furio Honsell, 
che politichementri al sta di chê 
altre bande? "No", al precise subit 
Fontanini, par vie che "la mê idee 
finâl e je diferente. Jo o speri che si 
rivarà a savoltâ cheste leç des Uti 
e la grande Udin e sei il prin pas 
par une mobilitazion popolâr par 
ricomponi la zone furlane - ven a 
stâi la Grande provincie dal Friàl 
-, obleant la Regjon a istituî dôs 
areis aministrativis: la Provincie dal 
Friùl, tant a dî l'insieme dai teritoris 
di Udin, Gurize e Pordenon, e la aree 
metropolitane di Triest par dute la 
Vignesie Julie". 

Il rest dal teritori de provincie, al 
continue Fontanini, alcjatarà unions 
sui 50-60 mil di lôr, ma l'avignî de 


fuarce dal Friùl, seont lui, no si zuie 


Fontanini 


Antonella Lanfrit 


FONTANINI INTUN DISSEN DI GIOVANNI DI LENA 


di altris bandis, ma te soluzion che 
si cjatarà a Udin e tal so dulintor. 

Fontanini no si nascuint che 
almancul cumò in regjon no je 
une fuarce politiche che e rivarès 
a vê la maiorance cuintri il Pd e il 
centrisinistre. Si ben che la Lega e 
sei in cressi, la situazion tal cjamp 
dal centri-drete e pâr avonde debule, 
ma lui no si scompon. "In politiche 
lis robis a cambin ae svelte", al dîs, 
tignint di cont di une esperience 
aromai lungje in chel teren. "Ancje 
cumò la cuistion e je dinamiche, cun 
plui o mancul barufis, si capìs, ma 
al è simpri sucedût". 

Inspiete des evoluzions politichis- 
partitichis, dut câs, cumò la logjiche 
dal president che al vuide ancje 
la Union des Provinciis, e je ché 
di doprà i impresc] che si àn a 
disposizion. Par chest il so sburt par 
che i sindics a doprin la riforme dai 
ents locài Serracchiani-Panontin 
par fâi di cuintripés "ae prepotence 
regjonàl". 

Se, fedél ae sô culture federaliste, 
no 1 fâs pôre il Venit che al domande 
ancje lui di jessi regjon a Statàt 
speciàl - par me la specialitàt le 
podaressin vé duc], intindude come 
gjestion responsabil dai bégs des 
tassis paiadis dal teritori e che 
duncje alì a an di fermâsi -, al è in 
vuaite sui resonaments in cont des 
grandis regjons. 

"Si capìs che lis Regjons specials 
a son consideradis pericolosis e che 
il riscjo al è che si salvin dome chés 
che a son garantidis di acuardis 
internazionai", al dîs. Cundut a chel, 
al zonte subit, "se si salvin Bolzan e 
Trent, al à di salvàsi ancJe il Friûl, 
par vie che lis condizions a son lis 


stessis: ven a stài che i furlans, i 








slovens e i todescs dal Friàl a àn i 
stes dirits di pupilance dai todesc 
e dai ladins dal Trentin-Sud Tiròl". 

Par Fontanini, no son sants, "la 
regjon, pe presince des minorancis, 
e à di vé un status particolàr. Chest 
al è un discors che in Europe al 
è plui che acetat, baste cJalà ae 
Spagne cu la Catalogne e il Paîs 
Basc, ae Grande Bretagne cu la 
Scozie e il Gales, ae Belgjiche. La 
nestre situazion, duncje, no je une 
anomalie taliane, ma une condizion 
tipiche europeane". 

E reste però tal aiar une domande: 
il Friûl- VJ, cheste sò specialitàt alal 
pardabon voie di difindile? "No pues 
véle ni Triest ni la presidente Debora 
Serracchiani - al rispuint Fontanini 
- Prin di dut a àn di vêle i furlans 
e i slovens che a son lis minorancis 
plui fuartis e implantadis tal teritori. 
Il moment nol è semplig, ma jo o 
viôt la strade a clar - al sotlinee 
il president Fontanini -: nus salve 
dome une pupilance costituzional e 
europeane". 

Intant, ae fin di Zenâr al à scrit 
ancje al ministri pes riformis, 
Maria Elena Boschi, par che Rome 
e modifichi il Statàt de Regjon, dulà 
che si scancele il tiermin Provincie, 
dome dopo che e je stade fate la 
riforme costituzional dal Titul V de 
Cjarte e la modifiche dal Sent. E 
chest par che la Regjon "no puedi, 
daspò de modifiche, scancelà lis 
Provinciis cuntune sô lec ordenarie 
ancje prin de fin dai mandats dulà 
che i rapresentants politics a son 
stats elets in maniere democratiche. 
Cun di plui - al siere - tal rest de 
Italie la leg Delrio no à scanceladis 
lis Provinciis, ma mudadis in ents di 


secont grât". I 

PAR UN 2015 CUNTUN INTERNET 
PLUI NET, UNE PIGULE VUIDE SU 
CEMÙT PROTEZISI DES SFLOCJIS CHE 
A ZIRIN SU FACEBOOK (E LA RÊT) 


Dree Venier 





La Patrie dal Friùl e je presinte 
ancje su Facebook cuntune sô 
pagjine. Un imprest par difondi 
ilgjornal, ma ancje par incuintrà 
e dialoga cui letors e cu la int 
che e baline pal social network. 
Cheste rubriche e fevele di lôr e 
di ce che al zire ator par chest 
“social network”... 
KKK 

Une des plais di Facebook e di 
internetingjenerâlejechêdesnotiziis 
falsis che a zirin simpri di plui, propit 
pal sisteme di condivision che al à 
fat grant il “social network” inventât 
di Mark Zuckerberg. Un fenonim 
favorît dal fat che in Rêt si stà pôc a 
scrivi e a publicâ robis che a puedin 
jessi viodudis di ducj, ma duncje 
ancje di inventâlis. Lis motivazions 
a son lis plui variis: fâi cuintri a un 
aversari politic, narcisisim, gust di 
coionâ chei altris, vê plui “trafic” sul 
sît, o il cussì clamât “complotisim”. 
Se si cuince dutis chestis robis 
cun la ingjenuitât di ducj, si cjatisi 
devant di un fenonim di une certe 
gravitât. Atents, par esempli, che su 
Facebook si pues condividi un articul 
cambiant su la bacheche il titul o il 
struc dai contignûts (duncje, simpri 
lei larticul origjinâl). Une altre 
“tecniche” e je cità o voltà un articul 
di un gjornâl forest, che al da simpri 
ae notizie un alc di “internazional” 
e autorevul; pecjàt che a son sîts 
forescj propit specializàts in sflocJis 
e, magari cussì no, in cualchi câs 
a colin te vuate ancje gjornalisc] 
di grancj gjornài talians. O pûr si 
invente di plante fûr une notizie, cun 
cualchi citazion o riferiment cence 
provis: in chest câs, se no son i link 
che a confermin chel che al sta disint 
l’articul, o podés stà scuasit sigàrs 
che a cirin di coionàus. Tal cjamp 
dai video si pues cjoli dome un toc 
e comentàlu in maniere di ingjanà, 
o pûr meti i sottitui che a voltin un 
discors in lenghe foreste in maniere 
falade, o adiriture inserî suns o vôs 
parsore fasintlis passà par part dal 
origjinàl. 


LA LISTE NERE 

Chei dal sît “Bufale un tanto al 
chilo” a àn metàt ju une liste dai sîts 
plui inafidabii o che adiriture a son 
specializats tal fâ sù falsitàts arudis, 

te maniere che si fevelave parsore. 
No us met ju la liste complete, 
ma cualchi nom di chei che o viòt 
plui condividàts dai furlans in Rét: 
ImolaOggi, VoxNews, Ticino live, 
AIDAA, Informare per resistere, 
Vnews24, Attivo Tv... Cuant che o 
viodés une notizie “di no crodi” che 
ven di un di chei ca, controlait ben 
e leiét dut. 


UN RIMEDI FACIL 

Fin dai timps li che a jerin dome lis 
mail, a son simpri rivadis “cjadenis 
di Sant Antoni”, par esempli cun 
domandis di bégs par cualchi frut 
malat. Ancje su Facebook, cuant 
che o viodés une robe cussì, o une 
notizie che us scaturìs, ma che no 
vés viodude di nissune bande, fasét 
une robe semplice che us puarte vie 
10 seconts, ma buine di gjavàus ogni 
dubi. Cjapait cualchi peraule dal 
test in cuestion, zontait la peraule 
“bufala” e fasét une ricerche su 
Google: sigàr o cjatarés su internet 
cualchidun che a ‘nt fevele, disvelant 
la veretàt su la sflocJe di turni. Dispès 
a son robis che a zirin za di agns, 
come une mode che e torne. 


SÎTS ANTI-SFLOCJE 

Come che a son tancj che si 
impegnin a fà sù sflocJis, cussì par 
fortune a son tancj che si impegnin a 
butàlis jù. Ve chi dome cualchi non. 

Paolo Attivissimo (al è il so cognon 
vêr, us siguri) si pues dî che al è il 
dean dai “debunker”, come che si 
clamin tal solit gergo cjapàt su dal 
inglés chei che a scuvierzin falsitàts. 
Gjornalist svuizaratîf(1ssim) di agns, 
autòr ancje di trasmissions par radio, 
baste fâ il so non e cognon su Google 
par rivà al so sît, o pûr cjatâlu su 
Facebook. “Bufale un tanto al chilo” 
- che si à fevelat di lôr prime - al è 
un grup nassût su Facebook che al à 
ancje un sît: www.butae.it. L’ultin 
che us nomeni — si cjate ancJe chel su 
Facebook - al è “Bufale su FB” che a 
àn il st www.bufale.net/. Ma, come 
che si diseve, chei ca a son dome 
cualchidun di lôr: cjatait voaltris il 
vuestri preferît e magari se prime us 
capitave di condividi cualchi sflocje, 
cumò o podaressis condividi link che 
a contribuissin a vé mancul balis ator 
pe Rét. Par un internet... plui net! E 

| Slovenie Slovenie 


Lis fuarcis 
politichis 
a CITN 
\lacuardi 
su la lec 
eletorà! 


Tjasa Gruden 





Mattarellum, Porcellum, Italicum... 
Slovenicum. Se in Italie di timp 
la cuistion de leg eletoràl e je al 
centri di discussions e polemichis, 
in Slovenie la situazion no je tant 
divierse. La leg che e regole lis 
elezions pal Parlament (chés altris 
a son chés pal President, pai ents 
locai, pal Parlament european e pai 
referendums) e je in vore dal 1992. 
Ché volte e jere stade definide une 
leg transitorie, nassude de dibisugne 
che e vignìs aprovade intal timp plui 
curt pussibil dopolaindipendence de 
Slovenie. Ma fin cumò, 23 agns dopo, 
lis spietis di cui che si augurave i 
cambiamentsdelegasonstadissimpri 


delududis. 


slargjade ancje a rapresentants di 


La ultime discussion - 


Istituzions, esperts, 


des ONG, e altris puartadòrs di 


rapresentanis 


interès, par verificà lis pussibilitàts 
di cambi la leg - si è tignude a metàt 
Zenâr. Ché precedente, ancJjetant 
inconcludente, e jere stade in Mai, 
tacade des elezions anticipadis di 
Lui. 

Cumò il Parlament sloven al à 90 
membris, elets secont il principi de 
rapresentance proporzionàl cuntun 
solàr di bariere al 4%. Doi secs a son 
risiervàts aes comunitàts nazionals 
autoctonis taliane e ongjarese, 
votàts in maniere separade di chei 
che a fasin part des dòs comunitàts 


minoritariis cul sisteme maioritari. 


Il mandt dai parlamentàrs al dure 
cuatri agns. Il cuarp eletoràl al è 
ripartît in vot circoscrizions che a 
lôr volte si componin di 11 distrets 
ognidune. In ogni circoscrizion a 
vegnin elets 11 deputats: su la base 
di cierts justaments, però, no simpri 
al sucét che ogni distret al elei un 
propri rapresentant. I secs a son 
assegnàts cun doi conts diviers: inte 
circoscrizion eletoràl su la base di 
chel che i disin cuozient Droop, a 
nivel statàl su la base di chel che 
i disin metodi D'Hondt. In ogni câs 
ogni candidât al pues presentâsi 
dome intun distret mentri che, in 
teme di rapresentance di gjenar, 
inte composizion des listis al bisugne 
tignî cont de cuote minime dal 35% 
par ognidun dai doi ses. 

Dal 2011 a son stadis cjapadis 
cuatri 


in esam propuestis di 


modificazion, ma nissune no à 
otignàt la poie necessarie dai doi 
tiercs dai parlamentàrs. Tra chesc], 
o citìn ché dai democratics slovens 
di SDS (partît di centri diestre vuidàt 
di Janez Janša) che a vevin proponàt 
un sisteme maioritari a dopli turni. A 
Dicembar 2013, dopo un vertig dai 
leaders dai partîts parlamentàrs cul 
president de Slovenie Borut Pahor, al 
jere someàt che si podès rivà a une 
soluzion condividude. Lis prioritàts 
che e varès vit di tignî cont la riforme 
a jerin: une plui fuarte incidence dai 
eletòrs cu la introduzion dal vét di 
preference, il soiâr di bariere al 5% 
e la eliminazion des circoscrizions 
eletoràls. La cuistion però e je colade 
in dismentie, in pratiche fin ae crisi 
sucessive di guvier. 

La ultime propueste in ordin 
cronologjic e je stade ché de Union 
des associazions dai pensionats de 
Slovenie. E previodeve un sisteme 
eletoràl combinàt là che ogni 
eletòr al varès esprimût doi vôts, 
un di preference par un candidàt 
deputàt, il secont pal partît o liste 
cu la pussibilitàt di vôt diszontàt. 
La propueste e jere stade firmade 
di 5.700 elet6rs, ma dopo e je stade 
depenade de comission parlamentàr 
pertinente inte Sierade passade. 

A vuê, l'unic pont che al met 
dacuardi lis fuarcis politichis e la 
opinion publiche al è che la leg e 
vedi di jessi cambiade o almancul 
miorade. La propueste che e gjolt dal 
numar plui alt di consens e je ché che 
e previòt un sisteme cumbinat, che 
e podarès jessi anticipade, intant, cu 
la introduzion dal vôt di preference. 
Al è clar che la gnove leg eletoràl 
o lis sôs modificazions a varessin di 
otignî un larc consens inte societàt 
civîl e inte politiche. Cence di chest, 
secont il prin ministri Miro Cerar, al 


sarès miòr dedicAsi a altris cuistions 


plui urgjents. E 

Cun Pepe Corongru, fasm 
Il pont su la politiche 
Imguistiche in Sardegne 


Christian Romanini 





CORONGIU INTUN DISSEN DI DREE VENIER 


e di 


inte promozion de proprie lenghe 


Gjornalist agns Iimpegnat 
nazionà, il sart, Giuseppe Corongiu, 
o miòr Pepe Coròngiu di Làconi 
(OR), al è stàt par 8 agns diretòr dal 
Servìtziu Limba e Cultura Sarda de 
sa Regione Autònoma de Sardigna. 
Autòr dal libri I sardo: una 
lingua “normale” (2013, edizions 
www.condaghes. 


Condaghes 


com),che secont cualchidun al 
sarès la cause dal so slontanament 
dal ràl di responsabil regjonal dal 
ufici pe lenghe e la culture sarde, 
Coròngiu cumò al lavore intun 
comun in provincie di Casteddu, 
ma al continue la s6 bataie pai dirits 
linguistics dal popul de Sardegne 
dentri dal Coordinamentu pro su 


Sardu Ufitziale. 
Intal XXI secul si pues pierdi il 
lavor par vê scrit un libri? 

"No lu sai, o pensi però che il 
libar pinsîr al sedi simpri un esercizi 
pericolòs. Il fat di no avalési plui de 
mé professionalitàt, di là de cuistion 


personal, al è stàt un segnal negatîf 


de 


linguistic. I fats sucessîfs dopo lu àn 


Regjon viers dal Moviment 


dimostràt cun evidence". 
Cui Lu aial contrastat e cuale ise 
stade la acuse? 

"Il mont academic no mi à 
perdonàt mai il stop ai fimanziaments 
causàt dal lôr dinei a doprà il sart 


che 


formazion dai 


tant lenghe veicolàr inte 


insegnants. E un 
ciert mont folcloristic dialetà no si è 
sparagnat in ofesis gratuitis di nature 
cjampanilistiche e ignorante. Acusis 
no ‘nd è, dome argomentazions 
ridiculis. E je mancjade plui che 
altri la politiche: miòr vê dirigjents 


neutris che no visin ogni moment al 


politic i siei oblics viers dal sart". 


Nus fevelial di Limba 2.0 (www. 
salimbasarda.net), il diàriu de su 
movimentu linguistico? 

"Alè un blog scrit dal dut in sart là 

che o cinn di esprimi lis posizions di 
cui che al è favôr de standardizazion 
unitarie e là che o cinn di dâ notiziis 
su la politiche linguistiche. E je une 
iniziative volontaristiche che si fonde 
sui contribàts dai partecipants. Al è 
un lavòr fat intal timp libar e inte 
fin de setemane. Nus stan tant dar 
i militants e o soi tant sodisfat. In 
pôcs mês o sin deventàts il sît in sart 
plui clicat". 
AI 8 Di Dicembar a Cagliari si è 
fate la Cunferentzia Natzionale 
de sa Limba Sarda: cemût ise 
nassude la iniziative? 

"Il Guvier Regjonal intal 2014 al 
à taiât duc] i fonts (plui o mancul 
3 milions) relatîfs ae politiche 
linguistiche. Cun di plui, al à 
soprimàt un apontament obligatori 
previodàt par leg, la Conference 
Anual de sa Limba Sarda là che 
i aministradòrs a son obleàts a 


Alore 


le vin fate nô ativiscj in maniere 


confrontàsi cui operadòrs. 


polemiche. Tant che Coordinamentu 
Sardu Ufitziale o vin cjapât il puest, 
di bràfs citadins, di un podé public 


che nol à fat il so dove". 


Sono stadis reazions dal mont 
istituzional? 
"Cidintotàl. Promessis di intervent 
e di finanziament butadis li aes solitis 
animis cjandidis par vuadagnà timp. 
Dopo e je rivade la Finanziarie 2015 
cu la propueste de Zonte di tai di dute 
la politiche linguistiche e o disìn 
(al va indevant a pagj. 11) © 

Ma esistie la lenghe sarde? Ce ise? 
Cuale ise la sô storie politiche e cuale 
la sô identitàt social? Cui aial reson 
intal dibatiment che si strissine dai 
agns Setante su la sò promozion e 
uficializazion? Ma si tratie di une 
vere lenghe o di dialets masse diviers 
tra di lôr? Isal just unificale? Trops 
le fevelino? E cemàt? 

In chest libri si propon une voglade 
gnove, apassionade, documentade e 
clare su la situazion linguistiche de 
Sardegne. Par masse timp a son stàts 
difondûts làcs comuns fals e ideis 
convenzionâls che a àn impedide 
une cognossince sientifiche, laiche, 
democratiche, serie, zovevule e 
ecuilibrade de lenghe storiche e di 
chei altris idiomis che a insiorin la 
Sardegne. 

L’Autòr al met il letôr in cundizion 
di fàsi une idee su prejudizis e 
stereotips, dispès di origjin esterne, 
ma introietàts e dopo difondùts 
des classis dirigjentis ae societàt, 
che a impedissin a vué un plen 
recupar de diversitàt linguistiche 
isolane. Chés che ur disin veretàts 
‘slentifichis’ de arcaicitàt dal sart, 
de sô vicinance prossumade al latin, 
de incomprensibilitàt mutual dai 
dialets, desò ‘anomale’framentazion, 
de division convenziondl e sfuargade 
de 
tiermins 
de 
popolàr oponude 


de 


impussibilitàt di vé une leterature 


in logudorés e campidanés, 
incapacitàt di produsi 


modernis astrats o tecnics, 
sô ’gjenuinitàt’ 
ae artificiositàt leterarie, 
e un standard ortografic, a son 


analizadis e scandaiadis cun 
metodi razionàl. Une opare che e 
cîr di sdrumà la idee dal sart tant 
che lenghe interessante dome pai 
glotolics: anomale, esotiche, stranie, 
dividude, grese, indesiderabile di 
un pont di viste sociàl, pericolose 
pes istituzions. Un lavòr che al cîr 
di tornài al sart la s6 normalitàt di 
lenghe amade e fevelade dai sarts, 


intal rispiet di chei altris popui. E 

Al è daspò la nassite de forme di 
guvier republican che il Stàt talian, 
jessût dal scjasson dal Fassisim, al 
sielzè la strade dal decentrament 
aministratîf, traviers une schirie 
di Ents di nivel intermedi. Une vie 
che e fo dibatude e infin scrite de 
Assemblee Costituente, delegade tal 
1946. E che in part e fo la rispueste 
naturàl, sburtade de Resistence, 


cuintri di un Stat che par vincj agns 


(A DI LENA LR. 


Oscar Puntel 


47 


TIZIANO TESSITORI INTUN DISSEN DI 
GIOVANNI DI LENA 


al jere stàt acentradòr e imbastît 
suntun unic partît. La istituzion 
di regjons, cun compits e funzions 
lôr, e varès rapresentàt une novitàt. 
Dut chest, pal Friàl-Vignesie Julie 


— che la strade e sarà ancjemò plui 


lungje e cruziade di dutis chés altris 
regjons, fintremai te cuistion dal non 
— al volarà dî, soredut e su duc], une 
date e une personalitàt. La date: ai 


18 di Dicembar dal 1946, ven a stài 


cuant che la seconde sotcomission 


de Costituent, cun 17 véts a pro e 10 
contraris, e fâs buine la istituzion de 
Regjon Autonome pal nestri teritori. 
La personalitàt, invezit, e fo ché di 
Tiziano Tessitori: ai 29 di Lui dal 
1945, al veve fondât l“ Associazion 
pe autonomie furlane” e in Otubar 
si Jere iscrit ae Dc (tal 1919 al veve 
aderît al Partît Popolâr). Cul Scût 
Crosat, al jere stàt elet dentri de 
Costituent, palcoleg XIUdin-Belum 
(dongje dal coleç unic nazionâl, i 
“nestris” Paris Costituents a saran 
in dut 15, jenfri i 556 deputats. No 
votarin lis popolazions des atuàls 
provinciis di Gurize e Triest, e de 
part orientàl di ché di Udin, tieris 
ancJjemò contindudis e bagnadis di 
tensions internazionàls). Avocat, 
nassût a Sedean tal 1895 (propit chel 
paîs al à, vuê, un “Fondo Tessitori”, 
cun ducj i documents personâi de sô 
ativitât politiche, che a son ancje in 
part in rêt in gracie dai ricercjadôrs 
di UniUd e linkâts ai Archivis 
digjitâi dal Senât), al veve za capît 
il probleme dal ricognossiment de 
autonomie dal teritori e lu veve 
scrit tal Jugn dal 1945 su lis pagjinis 
di “Libertà”, orghin di stampe 
dal Cln locâl. Dal rest, la stesse 
Associazion pe Autonomie furlane 
e veve scomençade une propagande 
impuartante par une regjon che e 
coincidès cul Friûl storic, de Livence 
al Timau. Venit: adieu, par simpri. 
A son i agns dal autonomisim e di 
unsintimentvivarôs di rivendicazion 
di specialitàt, massime in cierts 
ambients culturài. Su chest stes 
sfuei, par esempli, nassàt tal 1946 
tant che mieg che al sparnigave 
idei Ai 19 di 


Zenâr, intant di une Assemblee 


autonomistichis. 


dal “Moviment popolàr furlan pe 
autonomie regjonal” (tra i fondadòrs 
D’Aronco, Chino 


Ermacora e Pier Paolo Pasolini) al 


Gianfranco 


Cine Puccini di Udin, Tessitori al 
ten il discors plui nomenàt sul Friûl. 

Cuintri lis ideis dal avocat di 
Sedean, il so stes partît, come dutis 
lis fuarcis politichis (la drete a c]jff), 
la stampe conservadore, la borghesie 
liberal, ce che al jere restàt dal 
moviment monarchic: dutis cu la 
pore che la specialitàt e podès 
esponi il teritori a rivendicazions 
slavis. Ai 27 di Jugn dal 1947, in 
gracie dal emendament ‘“Tessitori”, 
la Costituente e da il bon acet a un 
Statàt special ancje pal nestri teritori 
regjonal. Plui che i ecuilibris de 
politiche, al sarà il caratar sotan dai 
furlans la grande delusion dal politic 
democristian, pari dal Friàl. Ve un 
pas de letare mandade a Marchet: “Jo 


mi spietavi un grant sclop di calòr, 


ZENAR-FEVRÀAÀR 2015 


une grande fieste e une sflamiade di 
fede rinovade e ancjemò plui ferme. 
Invezit, mi à parît che il Friûl al 
restàs scuasit frét, pòc mancul che 
insensibil. In altris sîts la gnove di 
chel ricognossiment e varès dismot 
fûr manifestazions e luminariis e 
sbandieraments: e il Friùl, cidin o 
scuasit”. Passassial il cidin6r. Par 
dute rispueste, i plagarin ancJe une 
bombe sul puarton di cjase sô in vial 
Vignesie, la gnot jenfri il 21 e 22 
di Lui di chel an, par fortune cence 
conseguence. L'om che in cdr so al 
sperave che il gnûf ent si clamàs 
dome Friûl, ae fin al acetà la zonte 
dal “Vignesie Julie” tant che miòr 


compromès pussibil. E 

Il confront politic tor de cuistion 
“Regjon Friûl-Vignesie Julie” al fo 
alcece.Taldibatimentae Costituente 
il probleme teritoriàl al fo discutàt 
a lunc. Tito Maniacco, te “Storie 
dal Friûl in curt”: «Tignint cont de 
cuistion di Triest, une cuistion di 
principi, si rivà a un compromès, 
che nol rivà a contentà nissun. No 
fo cjapade in considerazion la viere 
cuistion di une autonomie furlane, 
che e fos leade aes sôs carateristichis 
storichis. E jere pòc cognossude, 
tant che vué e Je pòc cognossude 
la storie dal Friûl; l'autonomisim 
catolic,  tradizionalmentri anti 
unitari e anti risorzimental, al jere 
viodàt cun suspiet de campe». 
Cheichesioponevinaespecialitàt, 
dutcàs, norivavinamandà paraiarla 
decision final de Costituente. Ciert, 
però, a otignirin ae fin la aprovazion 
de decime disposizion transitorie 
de CJjarte, che e rimandave a timp 
indeterminàt la costituzion de gnove 
regjon. Duncje, il cuadri politic che 
al jessè al viodè contraris socialisc] 
e liberài; i comuniscj a vevin 
iniments adiriture un referendum. 


Democristians e republicans no 


ZENÂR-FEVRÂR 2015 


mostrarin gran entusiasim. Anzit: 
dentri de DC lis corints si scuintrarin 
in ziraments di aiar memorabii. Tal 
Otubardal’47,la decime disposizion 
transitorie e fo proponude propit 
di oms de DC: Gronchi, Piccioni, 
Macrelli, 
Vigna e Scoccimarro. È ai prins di 
Fevrâr dal 1953, plui di 5 agns dopo 


de jentrade in vore de Cjarte, a non 


Piemonte, Facchinetti, 


dai parlamentàrs furlan, Tiziano 
Tessitori al conte al President dal 
Consei Alcide De Gasperi dute 
la comedie. La letare si cjate tal 
Archivi di Sedean. Tessitori al serff: 
“(Gronchi) al veve osservàt che 
motîfs di ordin politic a conseavin 
di rimandA ogni decision definitive, 
lassant la risoluzion definitive al 
futàr Parlament, soredut pai resints 
avigniments internazionài che a 
fasevin di cheste Regjon un pont 
particolarmentri dedicàt e sensibil, 
pe politiche interne e foreste. O 
varessin argoments suficients par 
mostrà il nestri disacuardi cuntune 
motivazion simile. (Cheste) e fo il 
risultàt di un compromès tra cui che 
al voleve (Parri, Codignola e Binni) 
la revoche de autonomie special 
concedude e cui che (Zuccarini 
e altris) al insisteve che e fos 
metude in vore. Pal vér, plui che 
resons internazionàls, a influirin lis 
protestis di cierts anti regJonalisc] 
locài”. Cuant che, tornàt a jessi 
elet al Senat, Tessitori al frontà di 
gnûf la cuistion dal Statàt special 
de Regjon Friùl, ai 25 di Jugn dal 
1962, ae CJjamare Alte, al puartà 
cuatri emendaments: istituzion 
de provincie di Pordenon, Udin 
cjâf lûc aministratîf par cuistions 
gjeopolitichis, Triest citàt special, 
dentri de specialitàt de Regjon, cun 
largje potestàt di autoguvier. La Dc 
lu metè al pàl, ma ai 24di Lui il Statàt 
Special al ve il bon acet, cemft che 
al burive fàr dai progjets di Biasutti, 
Armani, Schiratti, Toros, Pellizzo e 
Tessitori. Cussì il senatòr al sierà 
il so discors in Senàt intant dal 
dibatiment: «Il Stat al scugnarès fà 
un secont pas e studia la pussibilitàt 
di tornà a dai a Triest, in cualchi 
mt, la sô “suaze teritoriàl”, che 
nol je il Friàl, che nol pues jessi 
il Friùl, che no fo mai il Friûl. La 
sô “suaze teritoriàl” e je la Europe 
dal centri-est (tal so intervent par 
talian il senatòr al dopre la peraule 
'retroterra', ndr)». 

La atuazion de decime disposizion 
transitorie e procurà un ritart te 
istituzion de Regjon Friûl. Si rivà 
ai 31 di Zenâr dal 1963, cu la leg 
istituzionàl e cul relatîf Statàt. E 


l'Ent al fo mett in funzion, di fat, 


tal Mai dal 1964. 

La situazion internazionàl e lis 


tensions sul confin orientâl a 
impedirin la soluzion de “Cuistion di 
Triest” fintremai al 1954. O ricuardìn 
che ai 15 di Setembar dal 1947 
si concluderin lis aministrazions 
militârs te provincie di Udin e di 
Gurize. La istituzion dal teritori 
libar di Triest e puartarà in chei dîs 
ae division de citât juliane inte zone 
A (sot il control dal Guvier Militâr 
aleât, la Allied Military Goverment 
— Free Territory of Trieste — British/ 
Us zone), che e cjapave dentri la 
provincie atuàl di Triest, e une zone 
B sot il control dal esercit Jugoslâf, 
cun part de Istrie, ven a stâi il distret 
di Cjaudistrie e di Buje. E apont cul 
Memorandum dal 1954 si segne la 
date li che Triest (la zone “A”’) al torne 
ae aministrazion taliane — il passag 
dai podé si fasarà ai 26 di Otubar 
-, ancje se la ratifiche definitive dai 
confins e sarà fate dome tal 1975, cul 
tratàt di Osimo, tra Italie e Jugoslavie. 
Intant, la situazion economiche dal 
dopovuere in F-VJ e segnà la riprese 
dai flus tradizionài di emigrazion dai 
furlans viers i paîs de Europe e di 
altris continents. 

Sieràts duncje i strissinaments 
puartàts dal Tratàt di pâs di Parîs 
dal 1947, superade la X disposizion 
transitorie e finàl de Costituzion 
taliane, e nassè la Regjon Friûl- 
Vignesie Julie: l'at al è la Leg 
Costituzional 1, dai31 di Zenàr 1963. 
La elezion dal prin Consei regjonâl si 
tignì ai 10 e ai 11 di Mai dal 1964, cu 
la prime sentade te aule Consiliàr dal 
Comun di Triest ai 26 di Mai. In ché 
prime clamade al vét, a rispuinderin 
780.108 citadins su 881.231 che a 
vevin dirit (afluence dal 88,52%). 
I prins conseîrs, 61, a forin sielts 
cuntun sisteme proporzionàl e cence 
elezion direte dal president de Zonte. 
Il teritori de Regjon al fo ripartît 
in 5 circoscrizions eletoraàls, dar 
la jurisdizion dai tribunài: Triest, 
Gurize, Udin, Pordenon e Tumieç. Il 
prin partît al risultà la Democrazie 
Cristiane, cul 43,1% dai vôts, e 





po dopo il PCI (18,6%) e il Partît 
Socialist talian (10,7%). Duncje, 
il Consei al votà ai 24 di Jugn dal 
1964 la Zonte Regjonal, e Alfredo 
Berzanti (Dc) tant che prin president 
de kegjon. Ai 31 di Avost dal stes an, 
la publicazion de prime leg dal gnûf 
ent. Ai 17 di Fevrâr dal 1966, il prin 
rimpast di Zonte, cu la riconferme 
di Berzanti ae presidence. Esponent 
de Resistence furlane cu la Osoppo, 
Berzanti al fo a cJàf dal esecutîf fin ai 
6 di Lui dal 1973; al formà dôs zontis, 
tes dôs legjislaturis, componudis di 
coalizions di cinc partîts: Dc, Psi, 
Psdi, Pri e Pli. De dì dopo jessi stàt a 
cjâf dal guvier regjonal fintremai ai 4 
di Dicembar dal 1974, al fo designàt 
President dal Consei Regjonâl. 

Altris datis che a segnarin chei 
prins agns de Regjon: il Decret dal 
President de Republiche dal 1967 
che al concedeve un steme e un 
confenon, che al sarà uficialmentri 
consegnât di Aldo Moro, chê volte 
president dal Consei, a Aquilee, ai 
7 di Avrîl 1968, tes mans dal stes 
Berzanti; la costituzion de Provincie 
di Pordenon, il prin di Març dal 1968; 
po dopo la inaugurazion dal emicicli 
di plaçâl Oberdan a Triest, ai 5 di 
Otubar dal 1972, in presince dal 
president de Republiche, Giovanni 
Leone. 

L'assestament dal cuadri regjonâl 
di un pont di viste istituzionâl al 
rapresentà une stabilizazion che 
e sburtà il profîl economic dal 
teritori, che al sarà segnat dal boom 
industrial. A gjoldi a forin lis fameis, 
no plui costretis a cjapâ la valîs in 
man e a emigrà. Par un ciert periodi, 
il fenomen al mudarà: al interessà 
plui i oms, e al fo pal plui stagjonâl. 
Il gnûf organisim al judà ancje a 
frontà i dramis causàts de nature, 
cuntune rispueste plui pronte e un 
coordenament eficient dai aiùts, 
cuant che par esempli tal 1976 
il Friùl al fo scjassat dal Orcolat. 
No par nuie si dîs che la moderne 
Protezion Civîl e nassè propit chi di 


nô, in chei agns. Il 

Lis lengatis de politiche nazionàl a 
diserin che il Friàl-Vignesie Julie 
al fo la ultime des regjons a statàt 
speciàl e la prime des ordenariis: 
se o cjalìn lis datis, in efiets, dutis 
chés altris cuatri regjons (Trentin- 
Sud Tiròl, Val di Aoste, Sicilie e 
Sardegne) a forin inmaneadis in 
pratiche la dì dopo la aprovazion de 
Cjarte, une daûr ché altre, tal Fevrâr 
dal 1948. Lis regjons “ordenariis” 
(Molise a part, 1963), dutis tal 
1970. Se po o cjalìn la dotazion 
finanziarie, il trasferiment di bêçs di 
Rome, il Friàl-Vignesie Julie nol è 
mai stât teren di concessions sioris, 
ni di flums di bêçs. Anzit, rispiet 
a clertis regjons “spint e spant” e 
je stade puartade dispès a esempli 
pe virtuositàt dai siei conts. Cheste 
considerazion par vierzi il cjapitul 
des prospetivis, dal avignî di chest 
teritori intune suaze dal dut gnove 
rispiet ai agns dal post 1947 e dal 
1963, soredut sot il profîl gjeopolitic 
e economic, che o podin dî che a van 
a dissegnà un gnûf màt di pensa la 
specialitàt. 

Cincuante agns dopo, o cjatìn un 
teritori che la tiere di confin si è 
intarsiade tal senari european. Lis 
leçs - dal 1978 cu la istituzion di 
Alpe Adria, fintremai ae creazion, 
tal Novembar dal 2012, dai Gect 
“Cence confins” (il grup european 
di cooperazion teritoriàl, che al 
metè adun i presidents di Venit, 
Friûl-Vignesie Julie, dal Land de 
Carinzie, de Slovenie e, ultin ingrès, 
des conteis istrianis de Cravuazie) - 
a àn viert cul timp un spazi european 


cooperazion transfrontaliere, 


pe 
transnazionâl e interregjonâl, propit 
cu la finalitât di rinfuarcî la coesion 
economiche e sociâl dai teritoris. 


Vincint la pôre dai paris de regjon: 


l'isolament. Ciert, i spazis concrets, 





la operativitàt te cuotidianitàt, 
cemft che chest Gect al influengarà 
la vite di ogni dì di dute la comunitàt 


`~ 


regjonâl si à ancjemò di viodi ae 
prove dai fats, no cate la boutade 
sul pont nassite transfrontalîrs dal 
Gurizan. Al moment, o sin denant di 
intindiments e di protocoi di intese, 
come chei dai ultins dîs dal 2014: un 
acuardi in materie di protezion civîl 
e sanitât, che al à ancje individuât 
altris cantins strategjics su turisim, 
traspuarts e culture, di lavorâur 
parsore midiant di fonts struturâi 
e di invistiments europeans 2014- 
2020. 

Al è cambiât il cuadri economic, 
in cincuante agns. La crisi dal 
debit public e à taiât i trasferiments 
viers i ents intermediis: il rispiet 
dai parametris fiscâi domandâts de 
Union Europeane nus àn imponût 
sacrificis, dopo agns di vacjis 
grassis, di spesis cence limit (peadis 
a riformis in deficit spending) e 
ancje di massepassudancis. Si à di 
taià, si à di razionalizâ, nus disin di 
un continui. Il probleme al è ce rûl 
dâ a chescj ents come lis regjons, 
ce funzions dâur daspò la pussibile 
sieradure des Provinciis par che 
no si ingolfin di competencis e di 
lavoradôrs che no saressin in stât 
di gjestî. E, o zontìn, ancje cemàt 
diferenzià chés regjons che e 
funzion ben di chés che tai agns a àn 
regJistrade une esplosion des spesis. 
Si che duncje, il dibatit al passe a 
chescj dîs, al futàr de specialitàt e 
des autonomiis locâls: li che la storie 
e à dimostràt in 50 agns che alc al 
è stàt fat, che alc al à funzionât, al 
sarès far lc dineA, dismenteA lis 
bataiis e lis lotis, e messedA inte 
stesse cjalderie chel che cun fadie 


si à otignût cun ce che altris regjons 


no son stadis in stàt di gjestî. I 

Dario Zampa € 1 siel 
40 agns cjantant 


il Friûl 


Natascia Gargano 


Al è un dai cjantautôrs furlans plui 
cognossûts e par tancj al è “il” 
cjantautòr furlan par antonomasie. 
O fevelìn di Dario Zampa, che a 
Dicembar al à fat fieste pai cuarante 
agns di cariere artistiche. Lu vin 
incuintràt par fâi cualchi domande. 
Chi ce che nus a contàt. Come 
simpri, a lenghe sclete. (E mancul 
mâl. Augurons Dario!). 

Zampa cemat che si staial cun 
40 agns di cariere? 

"Si sta ben, ancje cun cualchi an di 
plui su la gobe, par vie che se dopo 
40 agns di ativitàt artistiche no ti àn 
dismenteàt al vàl dî che al è restàt 
ancjemò un agar là che e pues cori... 
aghe furlane". 

Isal sodisfat di cemùt che e je 
lade fin cumò? 

"Sì, o soi sodisfat! Cence slungjàmi 
tai particolàrs o pues dî che ta chest 
arc di timp, metint in cont il pro e 
il cuintri che al segnale cualsisei 
percors, a conts fats il risultàt al è 
positîf". 

A Dicembar stat lu àn festezat 
cuntune fieste “Il Friùl di Dario 
Zampa” a teatri a Udin. Cemuùt 
ise lade? 

"E je lade plui che ben. Sintî lis 
mês cjançons interpretadis di 
cjantants, pe plui part zovins, che 
lis àn presentadis a lôr mût cun 


~ 


grinte e art, mi à emozionât. Mi 
son plasudis plui... dal origjinâl. 
Par chest mi sint di ringrazià di cûr 
duc] chei che a àn colaboràt a chest 
apontament: cjantants, presentadòrs 


e la Provincie di Udin". 





Jessi un pont di riferiment 
pe furlanitàt e je une biele 
responsabilitat... 

"Mi somee un pòc esagjeràt. E je une 
responsabilitàt masse grande! A son 
ben altris i ponts di riferiment de 
furlanetàt. Di pre Checo Placerean 
a pre Toni Beline, e altris ancjemò. O 
pues intrometimi dome se si cjacare 
di cjangon popolar furlane. Li sì! O 
cròt di jessi jentrât tal cûr dai furlans 
plui di tanc] altris". 

Dario Zampa isal “moderni” 
ancje pes gjenerazions di vuê? 
"No cròt di sedi moderni. O crôt 
però che e puedi tornà di mode la 
tradizion. Mi spieghi: la confusion 
gjeneràl dal vivi di vué, che si 
che Je 
“roba” 


al sarà 


ridàs a ché brute peraule 
“omologazion”, a cîr di 
valòrs e identitàt e, duncje, 
normâl che, prin o dopo, un zovin si 
domandi se e val la pene di vivi dome 
cuntun “numar” su la schene, come 
chei che a son in preson. Ta chest 
câs o pues sedi ancjemò util pes 
gnovis gjenerazions" (Util e ancjemò 
"mitic": izovins a deventin mats a fâsi 
un "selfie" cun lui co che lu cjatin par 
strade, ndr). 

La musiche e pol ancjemò jessi 
un baluart par pandi ator le 
identitât furlane? 

"Di sigûr! Tal gno câs, no jessint 
un musicist, o met in prin plan la 
lenghe furlane che mi pâr ancjemò 
plui impuartante de musiche cuant 
che si fevele di identitât. La musiche 
si preste di plui aes contaminazions, 
ae ricercje di cheste “modernitât” 

che, tal nestri câs, a pues facilmentri 
puartâti fûr di strade. La lenghe no 
si barate! Al è un pont di riferiment 
une vore plui clâr". 

Cemût viodial la sene musicale 
di vuê in lenghe furlane? 
"Ultimementri no mi displâs. E je 
tornade a saltâ fûr une ondade di 
artiscj che si fasin preseâ soredut tal 
forest. A àn puartât a cjase premis 
iımpuartants vincint concors nazionâi 
e cjantant in lenghe furlane. Cheste 
gnove situazion e je interessante. 
Ancje se in Friûl, purtrop, e rive 
dome la notizie di chestis prestazions 
forestis, si cree une imagjin di 
furlanetàt impuartante, che e zove 
plui di ce che si pense ae nestre 
cause. Come a dî che i forescj a 
crodin plui di nô ae identitàt di 
ognidun. Orpo che e zove! Chi o vin 
dificoltàt a fâ un festival de cjangon 
furlane". 


Saressie stade divierse cence di 
lui? 

"No lu sai! Probabilmentri e sarès 
stade la stesse. Forsit tal timp, tai 
varis passacs artistics dai nestris 


I 


musiciscj e autòrs e à zovàt ancje 
la mé vene... se no altri par cambià 
'musiche'! Al pues vê zovàt ancje par 
chel". 

Lui al à dit di sintisi unic 
cjantautôr furlan “politic”, ce 
volevial dî? 

"No soi un politic, ma no contesti 
cheste definizion. Pal vêr, tai agns 
290, o ai cirût di intrufulâmi tal nestri 
labirint politic: o soi stàt conseîr 
provinciàl cul Moviment Fridl... o 
ai tentàt! O intindevi dî che cence 
la volontat dai politics al è une vore 
plui dificil sostignî culture e identitàt 
furlane. In plui di cualchi cjante o 
cualchi gno intervent o ai fat presint 
cheste  mancjance 'politiche' tal 
nestri setòr. No mi visi di altris artisc] 
furlans che a vedin metàt la muse... 
in politiche". 
Lui al à un biel osservatori. In 
40 agns di cariere cemût ise 
cambiade la Patrie? 
"E je cambiade cetant. Ma lu riten 
un fat normâl. Dal gno osservatori o 
pues dî che i furlans, int di indule 
austriacante, a son stâts talianizâts. 
O vin cjapât plui di chei dal Sud che 
di chei dal Nord. 'Brâf chel che al 
è rivât a lâ in pension a 40 agns...', 
'Bulo chel che al vîf aes spalis dal 
(al va indevant a pagj. 11) © 

SCUELE INDAÙR 

Nadia Poletto, dirigjente dal istitàt 
comprensîf sud di Pordenon, vie pai 
incuintris par presentà la ufierte 
pes scuelis primariis, e je lade a dî ai 
gjenitôrs di no domanda lis lezions in 
lenghe furlane parcè che a gjavaressin 
oris a chés altris materiis plui “utilis”. 
Dopo dai scufiots dai mestris ai fruts 
che a fevelavin par furlan, cumò lis 
menacis psicologjichis ai gjenitòrs. 
La scuele taliane e je simpri ae 


avanvuardie... tal jessi indaûr! 





10 agns 
di soledat. 

In ricuart 


di Angelo Pittana 


William Cisilino 





William Cisilino al ricuarde Agnul 
di Spere su "Impressions, Visions” (il 
titul dal so blog alè un omaç al scritòr 
di Sedean e al cjape il non di une sô 
racuelte di lirichis dal 1997). O vin 
agràt Cisilino par vênus permetùt di 
publica chest intervent ancje su lis 


nestris pagjinis. 


La scuele di vie Triest n. 
1 a Codroip 

Ancjemò prime che Internet nus 
vierzès lis puartis dal mont, no jerin 
tantis lis personis, chi in Friûl, che 
si podeve domandàur un consei, se 
si veve ché di lâ insot, cuntune cierte 
serietàt, te cuistion des minorancis 
linguistichis in Europe, o ben se si 
voleve meti in pîts contats e formis 
di colaborazion. Dal sigàr Agnul Di 
Spere — al secul Angelo Pittana, che 
in tanc] o vin ricuardit, a dîs agns 
de muart, sabide stade a Sedean 
(l'articul al è stàt scrit ai 12 di Zenâr 
e l'autòr si riferìs a sabide ai 10 di 
Zenâr, ndr) al jere un di chescj; par 
gno cont, il plui passionat oltri che 
il plui informAt. 

Par chei che come me a àn vit 
la fortune di formAsi a la scuele di 
vie Triest n. 1 a Codroip — la cjase 
di Agnul — traviersà ché puarte al 
voleve dî vivi in prime persone la 
tant declamade Europe dai popui. 
Scoltant Agnul tu sintivis no dome il 
furlanelegantefurnîtdiunfinleteràt, 
ma ancje il catalan di Pompeu Fabra, 
l’ocitan di Max Roqueta, il basc di 
Bernardo Atxaga, cence smenteà il 
sô amôr ancje pes lenghis romanzis 


plui grandis tant che il francês, il 


spagnûl, il protughês... e la mari di 


dutis: il latin. 


Un furlan svuizar 

Agnul al jere nassût a Sedean ai 
22 di Avost dal 1930. Al veve fat il 
Liceu classic “Stellini” di Udin (so 
compagn di scuele e di colegjo al 
jere Carlo Sgorlon), e tal 1960 si jere 
laureât in Inzegnerie civîl a Pise. 
Dopo un an di praticantât intal studi 
di Marcello D’Olivo, al veve sielzût 
di emigrâ in Svuizare, dulà che, in 
pôcs agns, al deventarà un dai plui 
preseâts tecnics al servizi dal Ufici 
stradis dal Cjanton Ticinés. Tra i 
siei progjets plui impuartants al va 
di sigûr ricuardât il tunnel dal Sant 
Gotart che, cui siei 77 chilometris, al 
moment de scree e jere la plui lungje 
galarie stradâl dal mont. Tal 1993, 
aromai in pension, al veve decidût 
di tornâ in Patrie, pûr mantignint la 


citadinance svuizare. Al è muart a 


Udin ai 11 di Zenâr dal 2005. 


Un om bon e just 

Plui a passin i agns, e plui mi 
rint cont di vê vût in regâl, cence 
mertâle, la amistât di une persone 
straordenarie. Parcè che Agnul al 
veve la sensibilitàt dal poete; l’amòr 
pe Maritiere dal emigrant; la culture 
dal om di studis; la precision dal 
inzegnîr (e dal svuizar); la esperience 
sulcjampdiunincontenibilviazadôr; 
la curiositât e la voie di comunicâ 
dal frut (come che al à vt scrit di lui 
il so amì Sgorlon). Massime, Agnul 


al jere un om bon e just, come mai 


(al va indevant a pagj. 11) © 

Simeoni (FF 


Egle Taverna, La valis in difese de 
dai siums, l'eagne 2012 o 


Laurin Zuan Nardin 


“A son partîts une matine di buine ore 
/ che al jere ancjemò scùr, / il cîl cence 
une stele / e il mâr dut increspàt, / il 
facolet sul cjàf, / la barete fracade / 
par paràsi de buere / che e sivilave 
fuart. / Tal cùr une grande pene / tai 
voi tante tristece / za stracs di tant 


A29 


val . 


Cussì, cun cheste fotografie di 
emigrants cu la valîs di carton in 
man (e il pinsîr al cor di bessôl a 
Leo Zanier), si vierç cheste racuelte 
di sessantedòs poesiis che Egle 
Taverna e à vût publicat su diviersis 
rivistis e antologiis dilunc dai agns. 
E plusòrs di chesc] componiments a 
àn ancje vàt premis o segnalazions 
in concors di poesie in Friûl e ancje 
jù pe Italie. Il libri al è dividàt in dôs 
sezions: la prime di poesiis furlanis 
cun traduzion par talian e la seconde 
di poesiis talianis cun traduzion 
par furlan. Al va dit subit che lis 
traduzions si cjapin cualchi libertàt: 
I moràrs di Moràr a deventin Gli 
ultimi gelsi a Moraro (p. 100), dulà 
che la zonte dal adjetîf ‘ultimi’ al cîr 
di recuperà la pregnance dal zûc di 
peraulis dal furlan. O ben il talian 
lacrime liberatorie lavano l’anima al 
devente par furlan: lagrimis arsidis a 
lavin vie il malstà (p.146). 

Poesie di paisac, di descrizion e 


di meditazion su la nature. Par chest 





a àn tante impuartance i lûcs fisics, 
tanche Migjee, Lucinins, il Lusing, 
Morâr, cjalâts cui voi pinsirôs di cui 
che al vàl gratà vie la scusse des 
robis e là plui in dentri. A cirîil vivi e 
il patî des personis (Mater dolorosa, 
Taramot, Tsunami, O soi spirt, Ecce 
homo) o la magjie dai ricuarts di un 
mont che nol è plui (None Marie, Al 
è restât un pin, Cjase bandonande) 
o il corisi daûr des stagjons (Timp 
di istât, Profum di autun, La violute, 
Neveade). 

Il libri al si presente une vore 
ben, rileât elegant, insiorât di undis 
fotografiis, di trê presentazions: 
dal sindic di Migjee, dal president 
dal Istitàt Achille Tellini, che al à 
ancje curât il volum, dal president 
de Casse rurâl di Lucinins, Fare e 
Caprive che e à sponsorizât, di une 
prefazion intense di Odorico Serena 
e di une riflession de autore stesse. 

Une vôs poetiche di preseâ, in 
plui che par siei merts, ancje par vie 
che e je feminine e che e ven dal 
Friûl di jevât, su la olme di Franco 
De Gironcoli e di Celso Macor (ma 
cence dismenteâ Ane Bombig). O soi 
lizêr, lizêr / come une plume / che e 
svole in alt / e i agns no pesin plui, 
al dîs il vieli (p. 126), inte poesie 
salacor plui biele de racuelte. E no 
ise cheste, in fin dai fats, la funzion 


de poesie? E 


pecialitàl 





Al à vat il vét di ducj i consefrs 
provinciàai di Udin lordin dal dì 
dal 
Simeoni (Front Furlan) cuintri de 
ipotesi di disfà il F-VJ dentri di 


une macroregjon. Ordin dal dì che 


propondt conseîr Federico 


il president Pietro Fontanini e il 
president dal Consei Fabrizio Pitton 
a trasmetaran al gnûf president 
de Republiche Sergio Mattarella. 
Jentrant tal argoment, Simeoni al à 
marcàt il florî di propuestis a nivel 
talian contrariis aes autonomiis 
locals, judicant necessari cjapâ 
une posizion fuarte di tutele cuintri 
riformis fuartis che a riscjin di 
comprometi la specialitàt. Andrea 
Simone Lerussi, conseîr dal Pd, 


de 


specialitàt dal F-VJ, oltri ae presince 


spiegant i motîfs principài 
des minorancis linguistichis, al à 
riclamàt la gjestion virtuose des 
risorsis, duncJe un model di cualitàt 
aministrative, di federalisim; 
Gabriele Pitassi (Pd) al à sburtàt duc] 
a difindi in maniere valide la nestre 
specialitàt che Salvatore Spitaleri 
(cjâf grup dal Pd) al à definît un teme 
che al sburte viers dal avignî. 

“Tra lis 5 realtàts a statàt special, 
la nestre e je ché plui debile" al à 
comentàt Fontanini "Si capissin 
e si prudelin chés altris ma no 
ché dal F-VJ che si fonde su la 
presince di minorancis linguistichis 
e in particolar di ché furlane”. Il 
President, pontant sul art. 6 de 
Costituzion, si è auguràt di vé la poie 
sedi dal President de Republiche, 
sedi dal popul furlan. f eè Redazion 


Ò LA SGRIFE 
ORT PLEN DI CUDUMARS 
Sul Messaggero Veneto dai 27 di Zenàr 
Enos Costantini al torne a bati 
cuintri de traduzion par Furlan dal 
non de Regjon: in struc, par lui e à 

di restà par talian. La colpe? Di 
cualchi "furlanist cudumar" 

(come che ju definìs lui) che al à par 
fuarce di voltà dut. Par dut 
l'articul, fis di precisazions, citazions e 
savé, Costantini al serîf il 

non de Regjon cence il tratut, come 
che e proviòt la Costituzion che le 
istituìs (art. 131). I orts dal Friûl a son 


plens di cudumars... 


odia 

furlan 


Bete di Spere 





CAPRICORNI 


Nassûts jenfri i 22 di 
Dicembar e i 20 di Zenâr 


Segn di Tiere 


Piere fortunade: il modon 

Te mitologjie, il capricorni al è une 
bestie mieze pes e mieze cjavre: 
un pòc di mâr e un pôc di mont. In 
pratiche, il capricorni furlan al è un 
miscligot tra un cjargnel e un furlan 
de Basse. 

O podés imagjinà ancje voaltris la 
confusion che al pues vê tal cjâf: 
il capricorni furlan al va ator cui 
scarpons tai pîts, ma cul costum sot, 
al scolte musiche “metal” ma ancje 
“house”, te rimesse al à une cabrio 
di fà viodi al Tenda e une Panda 4x4 
par là sù pai trois. 

Dut câs, il capricorni furlan, prime 
di jessi un capricorni, al è furlan. 
Duncje, al lavore come un cjargnel 
e un de Basse metàts adun. 

Cun di plui, al patìs tant l’umit che 
il frét. Ma tant miòr: plui fadie, plui 
sodisfazion. 

Cun dutchel patî, no staita maraveàsi 
se ogni tant il capricorni furlan nol à 
propite un biel caratar. 

Si dîs che il capricorni al è testart, 
ma ancje une vore determini. 
Par fuarce: provait voaltris a meti 
dacuardi — duc] i dîs, e dutis lis oris 
dal dì — un cjargnel e un de Basse. 
Une volte cjatàt il compromès, al è 
clâr che nol à plui voie di cambià 
idee. 

A cui che no lu cognòs ben, il 
capricorni 1 semee ancje une vore 
volubil. In veretàt, al va dome daûr 
des stagjons. In Itàt e preval la so 
anime de Basse, e al è pront a fevelà 
cun duc], ancje i todescs; di Invier 
al devente plui cjargnel: al spiete la 
néf e nol da confidence a di nissun. 
Par lui e je une fortune che no esistin 
plui lis miezis stagjons. 

Amor: Cjalaitsi tal cjàf. Bon: lu vês 
capît di bessò1. 

Salùt: Ae vuestre part cjargnele i 
fasarès ben l’aiar di mont, ae metàt 
de Basse laiar di mâr. Lait a vivi tor 
Flaiban: nol fasarà ben a di nissun, 
ma almancul no starés li a barufà. E 





ACUARI 


Nassûts jenfri i 21 
di Zenâr e i 19 di Fevrâr 


Segn di Tiere (ma cemdt? 
L’acuari un segn di tiere? Par fuarce: 
chel chi al è l’oroscop furlan e duncje 
DUCJ i segns a son segns di tiere) 


Numar fortunat: l’un par doi 
L’acuari furlan nol è come ducj chei 
altris. Al è un acuari di aghe di mâr, 
in particolar dal mâr di Lignan. 
Come che podarés imagjinà, duncje, 
la carateristiche plui impuartante 
dal acuari furlan no je di sigàr ché 
di jessi trasparent. 

Par cognossi a font il caratar di un 
acuari, tu às di fà un grum di strade 
cun lui. Tu ti svicinis al “Limit aghis 
siguris” e tu crodis di jessi rivàt, e 
invezit no: tu âs di cjaminà ancjemò 
par chilometris e chilometris. Par 
fortune, ancje se no si lasse cognossi 
tant par facil, l’acuari nol à tantis 
robis di scuindi: juste cuatri pagàrs 
e une meduse ogni tant. 

Chei altris furlans a podaressin jessi 
un pôc difidents cul acuari, no tant 
pe cuistion de trasparence, ma par 
vie che no son usâts a viodi tante 
aghe cence nancje un got di Tocai 
dongje par fà un spritz. Dut câs, 
svicinàsi a un acuari nol è pericolòs 
e nol covente doprà nissun gjachet 
di salvament. Al è piés stài lontans 
par masse timp a spietà: cun dut il 
savalon che al à ator di se, si finìs 
cul brusàsi. 

In sumis: l’acuari furlan nol è une 
persone carismatiche come che al 
podarès Jessi, par dî, un acuari sart 
o un acuari caraibic, ma ae fin dai 
fats, ducj a stan ben cun lui e a cjapin 
cjase li, tant che par là a cJatàlu tu 
cjatis simpri code. 

Fortune: Stait atents a dulà che o 
metés i pîts. Stant che no si viòt nuie, 
o podés simpri pescJà un granç (no: 
no je une metafore dal segn zodiacAl, 
o disevi pardabon). 

Amôr: Nol è facil ricognossi la 
persone juste cun dut chel savalon 
tai voi. Lait a palpon. E 

UN AGRAT AL AUTÒOR 


Simpri gjavade fàr dal libri “Il grant lunari dal Friûl. Sants, fiestis e tradizions 


dal cicli dal an” (Pasian di Prât, 2012), e va indavant la colaborazion cun 


Mario Martinis che chest an nus propon un gnûf teme pe sô rubriche, cjalant 


il cicli de nature. E *© Redazion 


IL GRANT LUNARI 
DAL FRIUL 


FEVRAR 


nta... o 

i AT SA EN SL î Mona 


TI soreli, la atmosfere, 


la nature 


Tai prins dîs dal mês di Fevrâr il 
soreli si cjate a mieze strade Jenfri 
il solstizi di Unvier e l'ecuinozi de 
Vierte e al va indevant te sô corse 
viers il nord slungjant di un grum la 
durade dal dì. 

Di un pont di viste atmosferic, 
Fevrâr alè il mês plui variabil di duc], 
par vie che al pues puartà anc]Jemò il 
grant frét cun glace e néf (Fevrâr piés 
di dut), o ben pandi zornadis clipis 
e plasevulis (a S. Valentin al cJante 
l'odulin) e il disglacament di riu e 
torents. Dentri de tiere al tache a 
movisi il fûc de vite gnove e la nature 
e pant i segnài dal disveàsi cul saltà 
fûr de jerbe (Fevrarut, ogni jerbe il so 
cjavut), cu lis primis rosis (primulis e 
violis) tai ripàrs soreglàts e cui svoi 


dai uciei za in amôr tai cîi limpits. 


Voris dal cicli agrari 


E va indevant la polse des voris 
agrariis, ma il contadin al tache a 
verifica tal batàt il stàt dai impresc] 
e a viodi di ogni pussibile necessitàt 
(massime a sistemA e a justà la cjase 
e la stale in spiete di tacà di gnûf 
lis voris in campagne). In ocasion de 
Madone Cereole, o ben dal divisori 


dal Unvier, al va indevant cuntun 


control de situazion des scortis, 


Mario Martinis 

sigurant che a sedin consumadis 
dome de metàt, par podé rivà 
cun chei altris prodots ingrumàts 


de 


(prodots tiere, mangjantive 
conservade fin ae fin dal Unvier, vin 
pai oms, blave e cereâi pai animài 
de stale e dal curtîl, legnam, torbe e 
cjarbon pal riscjaldament). Chei che 
no lu àn za fat in Otubar e Novembar, 
cumò a fasin la cuingadure des vîts, 
fasint però atenzion aes zulugnis 
noturnis e aes ultimis glacadis. Tai 
cjamps, tai podés e tai orts, dopo 
une biele netade dai fonts di plante 
fûr gjavant barascJam e sterps, si fs 
la svangjadure, par sigurà lûs e aiar 
ae tiere, e la coltade dai terens cun 
ledan. Tai orts parts lis feminis a 
semenin selinos, cevolis, ravanei, 
pomodoros, bledis, carotis, cesarons, 
savôrs, basili, pevarons, melanzanis 
e si plantin rosmarin, salvie, tim e 
mazorane. Tai zardins a vegnin fatis 
lis cuingaduris des plantis e il tai 
des menadis, a vegnin regolàts e 
solçâts cisis, arbusc] e simpriverts. 
Te cjanive il contadin al ten simpri 
di voli la maturazion dai vins e il lôr 
travàs tes zornadis limpidis e fresc]is, 
aldaaiarailocailichesitegninivins, 
la cjar purcine insacade, i formadis 
e i altris prodots conservàts pal lunc 
Unvier. E va indevant la cuingadure 
des vîts tes zornadis plui favorevulis, 


cu la colte e la risistemazion dai pài 


di sostegn. Il 

FURLANS E IL TEMPLI une Province 


pre Antoni Beline 

Il "Ferâl", la rubriche dedicade a 
pre Antoni Beline, e va indevant 
riproponint une sô riflession a 
pontadis. Il test complet al à il titul 
"I Furlans e il templi" e al presente un 
resonament sul rapuart dai Furlans 
cu la fede e la religjositât. 


K KK 


(decime seconde pontade) 


[...] I FURLANS E IL TEMPLI 


ðe I FURLANS CENCE 
TEMPLI 

Lavoredirestaurazion, ristruturazion 
e centralizazion tacade cul Concili 
di Trent e Je lade cjapant simpri 
plui fuarce, rivant al colm in chescj 


ultins doi secui; cu la definizion 


de infalibilitàt dal pape (1870), la 
cuintriposizion radical e insanabil 
fra glesie e mont (Sillabo di Pio IX, 
campagne cence cjâf e cence cùr 
di Pio X e dai siei fanatics e spions 
cuintri dal modernisim, 1907 in ca), 
la assolutizazion dal papàt e de curie 
romane fin a Pio XII, chel che al à 
esasperàt l’aspiet clericâl e cultuàl 
de glesie. 

Se si ves di meti une date simboliche 
o sielzarès il 1950, l’An sant, cu la 
proclamaziondaldogmede Assunzion 
di Marie, lis canonizazions di Marie 
Goretti e di altris fantagcuts cjapàts 
come modei de Azion catoliche par 
un setòr strategic come chel de 
purece, lis adunadis oceanichis e i 
discors onicomprensîfs di Pio XII, 
che al voleve fasi perdonà i tragjics 
silenzis de vuere, la lote cence 
cuartîr al comunisim ritignàt come 
il mâl dal mâl e duncje la sielte a pro 
dal Ocident capitalistic. Rome, in 
particolàril Vatican, e jere deventade 
veramentricaput mundi, il paradigme 
de veretàt e la claf di soluzion di ducj 
i problemis. Il plevan di Codroip, 
bons. Ganis, intune cunvigne dai 
predis de foranie, nus à dit: “La luce 
di Roma irradia sul mondo, il papa 
è rispettato e venerato come oracolo 
supremo e la Chiesa Cattolica passa 
di trionfo in trionfo. Che bisogno c’è 


di un Concilio?”. 


Poben, il moment de plui grande 
fuarce e dal plui grant sflandòr si è 
palesàt l’inizi da la fin. Une struture 
che e someave eterne e je slacade 
in maniere impietose e patetiche tal 
zîr di cualchi an. Il mont che jo o 
ai cjatàt saltant fûr di ‘seminari dal 
1965 nol jere za chel dal 1950, ancje 
se al someave che dut al funzionàs, 
e Cumò mi cjati a vivi e a operà tun 
mont che nol à dibot nuie dal mont 
che o ai cJatàt tal scomengà la mê 
aventure. Il dut tal zîr di une o dôs 
gjenerazions e sot i voi scaturîts dal 
medesim testemoni. 

Un fat 


sigurementri plui di une cause, che 


& 


cussì traumatic al à 
no simpri si à di cjalâle sot l’aspiet de 
colpe. Par solit lis gjerarchiis a dan 
la colpe ai elements esternis, come 
la laicizazion, la secolarizazion, 
l’edonisim, il materialisim, il 
consumisim e duc] i “isims” di chest 
mont. Ma cualchi reson, o forsit la 
reson plui fuarte, si à di vê l’onestàt 
di cirîle e di cjatàle ancje a l’interni 
de glesie. Al è come tal slac dal 
comunisim. Al sarà stàt colpe (o 
merit) il pape Wojtyla e Solidarnosc]j 
e dute la propagande ocidentàl ma 
al è slacat parcè che nol veve plui 
resons ni fuarce par stà sù. Chestis 
struturis imobilis e imutabilis, che a 
somein sfidà i secui, a son come chés 
personis che a vivin tun ambient 
sieràt e sterilizàt. A pene che si vierg 
un barcon o une puarte, a cjapin un 
sierament che si bute in polmonite e 
lis mene vie. No jessint preparadis 
a confrontàsi e a dialogà, a colin cu 
la prime scJjassade. Se a àn tignàt 
dûr tant, nol è dit che a vedin vudis 
fondis sanis. Po stài che no vedin 
vude nissune scjassade parcè che 
si viveve tun mont che al someave 
fer, imobil. La imobilitàt no je simpri 
spieli di tignince e di sanitàt; anzit 
e dà une idee di muart plui che di 
vite. Cun dute probabilitàt, se la 
acelerazion e fos vignude prime, a 
saressin slacadis prime. Il 


(al va indevani sul prossim numar) 


cuadrilengal 


Dongje de scrite par talian e furlan, 
su lis tabelis de jentrade de Provincie 
di Udin te sede central e in chés 
periferichis, acJjataran puestcadi pdc 
ancje lis denominazions par sloven 
e todesc. Si è fat bon cussì l’ordin 
dal dì presentàt dal conseîr Fabrizio 
Dorbolò (Sel) dilunc de ultime 
sentade dal Consei provinciàl dulà 
che al domandave la denominazion 
cuadrilengàl pal Ent e la estension 
de lenghe slovene e todescje tai ats 
Dorbolò al à fat riferiment 
des 482/99 
(tutele des minorancis linguistichis 
storichis), de 38/2001 (dulà che si 


ricognòs la minorance linguistiche 


uficiâi. 


ai contignûts leçs 


slovene e e ven prudelade la lenghe 
fevelade de popolazion autoctone 
slovene storichementri insedade e 
residente tes provinciis di Triest, 
Gurize e Udin), plui la corelazion 
direte tra la specialitât dal F-VJ cu 
la presince des lenghis minoritariis. 
Dar de richieste e de aplicazion de 
lec 26/2014 che e ridimensione lis 
Provinciis, il president de Provincie 
di Udin Pietro Fontaninialà proponàt 
l’adeguament des intestazions dal 
Ent metudis devant des jentradis des 
variis sedis istituzionals. Sul pont a 
son intervignàts ancje il conseîr 
Federico Simeoni (Front Furlan) e il 
cjàfgrupPdSalvatoreSpitaleri. Chest 
inzornament al varà di cjapà dentri, 
al domande inmò Dorbolò, ancje il 
portàl web e la cartelonistiche. Su 
chest il president Fontanini al à dit 
che il portàl istituzionàl al vignarà 
prest insioràt di gnîfs contignàts 
par sloven e todesc elaboràts dai 
sportelisc] che a son rivàts di pôc in 
Provincie. Inmeritaecartelonistiche, 
Fontanini al à ricuardàt che pes 
gnovis oparis l’Ent al previòt simpri 
une tabelonistiche plurilengàl. 

Un discors in bande, l’adeguament 
de cartelonistiche turistiche: la 
Provincie, di fat, no podarà vé 1 
fonts de 482/99 sul 2013 stant che 
la Regjon no à previodàt di destinà 
lis risorsis par chescj intervents. 
Il completament dal restaur che 
l’Ent al sta fasint di cetancj agns, 
al permetarès di là indevant cu la 
sistemazion dai panei che a son 
za metint une gnove pelicule cui 
tesc] par talian, inglês e te lenghe 
minoritarie che e caraterize la aree 
dulà che a son metàts i cartelons. E 


eè Redazion 

('Lauc, e torne a viergi la 
Buteghe di alimentàrs' di 


pagij. 3) 


part di une grande cooperative che 
nus permet di podé comprà i prodots 
a presits interessants. Il nestri 
investiment al è propit chest: cirî 
di dà un servizi no costòs al utent 
finàl. Par di plui o vin decidût di 
cjapà sù la siore che e gjestive la 
buteghe di prin par podé doprà la 
sô grande esperience lavorative e 
sociàl madurade tai agns”. 

Dal sigàr al è un segnâl positîf 
par Lauc e al podarà jessi un 
esempli ancje par tancj paisuts 
di mont cjargnei che a son simpri 
plui in dificoltàt: sigàr al è un 
moment indulà che lis ativitàts a 
diminuissin, di conseguence simpri 
plui i puartons des cjasis si sierin. 

“Jo o soi nassàt e cressàt in 
Svuizare ma o ai decidàt di tornà 
a vivi achì, parcè che o cròt in 
cheste tiere. Jo o cròt inte CJargne 
— al siere Stefano — e tai cJargnei. 
O vin dome di creà une mentalitàt 
plui elastiche e o vin di vierzisi 
di plui aes novitàts e crodi di plui 
intes nestris capacitàts. Il destin de 
Cjargne al è tes nestris mans. Tornà 
a vierzi une buteghe al è pensà che 
i pigui paîs a puedin tornà a vivi e a 
jessi plens di int che e à voie di vivi 
tal so teritori". E eè M.V. 


@&- 


('Cun Pepe Coròngiu, 
fasint il pont su la politiche 





linguistiche in Sardegne' di 
pagi. >) 


che e je stade la rispueste che si 
spietavin. La politiche in Sardegne e 
je stade comissariade dai academics. 
I academics chi a son i nemîs de 
lenghe, ergo..." 


pluiinterèsalèstatl'insegnament 
de lenghe di minorance a scuele: 
cemut ise la situazion de lenghe 
sarde? 

"E je piés di ché dal furlan, ma 

cu la leg 3 dal 2009 o sin rivats a 
sigurà in maniere graduaAl la presince 
dal sart intal orari curicolàr in plui 
di 200 scuelis. Lis fameis a lassin 
di doprà il sart cui fruts a un ritmi 
impressionant, fàr che in cualchi 
zone centriorientàl de isule. Magari 
cussì no, i segnâi che a rivin de 
Regjon vué no son confuartants. 
Anzit, la mê pôre e je che si passi di 
une politiche di normalizazion a une 
di folclorizazion e di dialetizazion. 
Nus volaressin tancj bêçs". 
Dilune dailavors de Cunferenizia 
Natzionale de sa Limba Sarda 
a son stats une vore intervents 
dal public cetant 'sintùts' e 
caraterizàts di une cussience 
identitarie impuartante: il 
teme isal une vore sintût de 
popolazion? 

"Al è sintût, ma nol cjate une 
sô composizion. Al è un probleme 
democratic interni plui che di 
pression di un altri grup linguistic: lis 
élites che a guviernin no nus crodin 
e a remin cuintri, invezit che a pro. 
A difondin ancje une idee de lenghe 
fate di prejudizis e stereotips che e 
confont la popolazion. Il Moviment 
Linguistic al è ferbint e organizât 
e al lote salt pe difese dai dirits 
linguistics. O soi otimist: o pensi che 
ae fin, dopo cualchi an di soference, 
si ricjaparà strade". 

Ce an saraial il 2015 par sa 
limba sarda? 

"Di resistence. Al larà cussì par 
un pôc di timp fin che la ruede no 
zirarà e al cambiarà il senari politic". 


Ie C.R. 
Cii 

('Dario Zampa e i siei 40 
agns cjantant il Friùl' di 
pagi. 8) 


sisteme...', 'Svelt chel che al rive 


Un dai temis che al à dismovat | a freati...'. Si fevele di valôrs. Sino 

capîts"! 
E lui, Zampa, cemut isal cambiat 
in chescj agns? 
"Probabilmentri no soi cambiàt. 
O soi restàt simpri chel! Forsit 
chest mi à zovàt a mantignî une 
‘identitàt' 


compromissions. O crôt che al sedi 


visibile, clare, cence 
chest che al fâs dî che o soi un pont 
di riferiment". 


Secont lui isal interès di bande 
dai 
identitât? 

"O crôt di sì. O tornìn, però, al 


zovins par mantignî la 


discors di prime. I vàl che i crodi 
ancje la politiche. E je ché, soredut, 
che à di vé l’interès par trasmetile ai 
zovins, ai gnûfs rivats. Al contrari, 
dut al ven lassât ae buine volontàt di 
cualchidun che, di bessôl, nol rivarà 
mai a tignî bot a cheste omologazion 
che e distirpe i valòrs". 

Ce doman si augurial pe nestre 
tiere? 

"Mi auguri che e resti furlane. No 
son i cambiaments che a fasin 
pierdi une identitàt ma la voie o 
no di mantignîle. Jo o cognòs neris, 
marochins, albanés, napoletans, che 
a cJjacarin furlan e che a cirin di 
convivi cu la nestre identitàt. Chei a 
son i furlans di doman che a son come 
i furlans di une volte. Se nô i tignìn 
ae nestre tiere chei chi nus vegnin 
daûr. Ma i tegnìno?" 


Ce nus mancjal, secont lui, plui 
di dut? 

"I rapresentants che o vin vué in 
regjon a son neàts tal sostignî il Friûl. 
Se tu ur domandis alc ti disin che "a 
son ben altris i problemis'. No pues 
jessi rispueste plui ignorante! Nus 
mancje di sigàr un moviment politic 
che al sostegni la nestre cause. Lu 
vevin, ma lu vin lassât murî cul 
deventà 'masse talians!". 


Aial 


ancjemò di realizà? 


cualchi sium artistic 
"S! Deventâ vecjo e viodi i fruts e 
i zovins che a vegnin a intervistâmi 


su cemût che le pensi sul... popul 


furlan. Une testemoneance che e 
sarès un spetacul ancje chê". 

Lui al à dit che cu la etât si olse di 
plui. Ce vino di spietâsi di Dario 
Zampa pal avignî? 

"Un pinsîr libar, come chel che o ai 
vot te cheste interviste. Mandi"! E 


e N.G. 
Ci 

di soledat. 


ricuart di Angelo Pittana' 
di pagj. 8) 


o'nd ai cognossûts. Ma cheste sô 





('10 agns In 


bontat e jere il frut no dome di un 
temperament calm e pacjific. O ai 
simpri vude la impression che la 
sô e fos plui une sielte razionAl fate 
dì par dì; une sielte che si poiave 
su dôs fondis: di une bande su lis 
riflessions profondis di un om che al 
veve vàt un percors di vite no cence 
soferencis; di ché altre, suntune 
fede (ché catoliche) salde, vivude 
cun intensitàt e umiltàt insiemit, 
par nuie bigote. 

Pensant a chest, mi ven inniments 
chécontedeGjenesidulàche Abram, 
in vieste di avocat de umanitìat, par 
cunvinci Diu a no sdrumà une citàt 
corote di miars di abitants, si apele 
(calant, volte par volte, di numar te 
sô aringhe difensive) a chei 50, 40, 
30, 20, 10 oms jusc] che a varessin 
podît vivi lenti. Po ben, cun Agnul, 
dîs agns indaûr, o vin pierdît un di 
chei. 
Dal in 


Svuizare a lis lirichis 


furlan censît 

La passion fuarte di Agnul par dut 
chel che al veve a ce fâ cu la lenghe 
furlane e cun chês altris lenghis che 
a’ndi pativin lis stessis menacis, e 
cuarnave un tic cun chest so caratar 


serafic. “Agnul al veve un màt une 

vore carateristic di fà l’ativist — al 
à vat dit il so amì svuizar Jean- 
Jacques Furer — parcè che al jere 
tal stes timp fer e cuiet, cence meti 
se stes denant, lassant magari i onòrs 
a chei altris, content che lis robis si 
fasessin”. Come cuant che, tal 1980, 
par cont de Federazion dai Fogolàrs 
svuizars, al domandà e al utignì la 
pussibilitàt di permeti ai furlans 
residents te Confederazion di segnà— 
par parintàt linguistiche — il romanç, 
invezit dal talian, tes schedis dal 
censiment des lenghis. Une biele 
vitorie, almancul simboliche, pe 
marilenghe che, ancjemò in dì di 
vué, par tant, e reste censide in 
maniere uficiàl dome in Svuizare. 
Agnulalè stàtancJe il fondadòr, tal 
1982, de Union dai Scritòrs Furlans 
e, tornàt in Friûl, component une 
vore atîf dal Istitàt Ladin Furlan 
“Pre Checo Placerean”. Prosadòr di 
gale e poete une vore fin e prolific, no 
dome nus à dat “il miôr cjangonîr di 
amôr par furlan” (come che al à scrit 
Amedeo Giacomini a proposit di “Un 
Istàt”), ma ancje cetantis traduzions 
in marilenghe di granc] autòrs, tant 
che Hemingway, Neruda, Prévert, 
Hikmet, Jiménez, Goethe. Cun di 


plui si è ocupàt une vore ancje di 


lessicografie e di toponomastiche. 


Cemût che al voleve sei 
ricuardàt 

A une domande precise di un 
intervistadòr, su cemt che al varès 
volàt sei ricuardàt dopo de muart 
al à rispuindît: “AI à doprade la 
marilenghe in maniere dignitose”. 


Ta cheste frase dute la essence dal 


om. E eè W.C. 

















Codice fiscalo dal 
benefidano (eventualo) 


A delle organizzazioni mon luorative di utilità sociale, 
negociazioni di promozione sociale, delle associazioni e fondazioni 

DANUS UNE MAN 


5 PAR MIL 


Ancje chest an, cu la declarazion dai redits 
tu puedis dâi une man a "La Patrie dal Friùl" 
il mensîl dut in lenghe furlane dal 1946. Nol coste 









nuie: baste meti il numar 01299830305 


te casele juste e firmà 

la destinazion dal 5 par mil. 
Lotant par un Friùl plui furlan, 
tu stàs miòr anc]je tu. 

DULÀ 
CJATÀ LA 
"PATRIE" 


Séstu 
proprietari di 
e une edicule 
o une librarie che e varès gust di 
vê «La Patrie dal Friûl»? Aprofite 





wer E A 
al d . 
do ERG +©* * ex. » 
VIS, sas) SUE A 
z BO LS «dì LI 


Ca 


de nestre ufierte speciàl «Met fùr la 
Patrie»: contatinus ae nestre mail (info@ 
lapatriedalfriul.org) e si metarìn dacuardi 
par furnîti il gjornàl cuntune ufierte 
pardabon conveniente. 

Par cumò «La Patrie dal Friùl» si cjatile 


CASSA pi RISPARMIO In dutis lis filiàls 


peL FRIULI VENEZIA GIULIA z 
de Casse di Sparagn 


Friùl-VJ. Te librarie, ediculis e tabacherie 
dal FriQl, li di: 

e LIBRARIE FRIULIBRIS Vie Piave 27, UDIN e° 
LIBRARIE LEONARDO di Maura Pontoni, Vie 

C. Colombo 6, PASIAN DI PRAT * LIBRARIE 
TARANTOLA di G. Tavoschi, Vie Vittorio Veneto 

20 - C.P. 236, UDIN è GJORNALÂR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN «* EDICULE di Fausto 
Cosatto, Place Venerio, UDIN * EDICULE DAL 
OSPEDAL di Zanoni, Giorgio snc, Placiàl S. Maria 
della Misericordia 15/2, UDIN e ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place 
Vittoria 2, MERÊT DI TOMBE ° LIBRARIE 
MODERNA di Zavagno Sante, Cors Roma 34, 
SPILIMBERC (PN) e PAOLONI OMAR - Place 
Concordia 5/1, Orsaria - PREMARIAS * EDICULE 
CURIOSITÀ di Della Schiava & Cavallo, Place San 
Valentin 28, VISEPÈENTE ° EDICOLA MEDEOT 
LIVIANA, Place Marconi 23/a, GARDISCJE 

(GO) ° EDICOLA CHIUSSI MASSIMO, Vie Ciotti, 
GARDISCIE (GO) ° LIBRERIA «| LIBRI E ALTRO» 
di Giovanni Puntin, Vie Battisti 37, GARDISCJE 
(GO) e EDICULE PERS di lez Alessandra, Via 
V.Ostermann 7, CUAR DI ROSACIS e CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) ° TABACARIE - Ric. LOT di Asquini 
Cristiana, Vie Rome 67, CODROIP e MINIMARKET 
di Savio R. & C. (S.A.S.), Vie Udin 22, Maian (UD) 

e CARTUFFICIO di Franciulli Tiziana, Via Modolet 
2, Romans dal Lusing * GIO-CART di Capolicchio 
Patrizia, Via Latina 1, Romans dal Lusing ° 
TABACARIE-EDICULE di Ursino Alba, Corso Friuli 
27, Migjee e EDICULE Alessandro Bon, via Cramersi 
3, Flumisel e CARTOLIBRARIE Amalia N 

place Roma 3, Dael e EDICULE “Marta”, 

1 Maian ° 


N. 1-2 — ZENÂR-FEVRÂR 2015 

(938 AGNS DE PATRIE) 

DIRETÔR RESPONSABIL ANDREA VALCIC, 
COLABORADÔRS WILLIAM CISILINO, GIOVANNI DI 
LENA, VENUSIA DOMINICI, ANGELO FLORAMO, 
NATASCIA GARGANO, TJAŠA GRUDEN, 
ANTONELLA LANFRIT, MARIO MARTINIS,PAOLO 
MASON, ROMANO MICHELOT, ZUAN LAURIN 
NARDIN, LINDA PICCO, ELISABETTA PITTANA, 
OSCAR PUNTEL, CHRISTIAN ROMANINI, 
WALTER TOMADA, DREE VENIER, MARTA VEZZI, 
DAVID ZANIRATO. «ee ĽUFICI DI SEGRETARIE DI 
GLEMONE AL È VIERT AL PUBLIC CUN CHEST 
ORARI OGNI MARTARS DES 15.30 AES 17.30 eee 
REDAZION E AMINISTRAZION VIA BASILIO BROLLO, 
6 - 33013 GLEMONE (UDIN) - TEL. / FAX 0432 
981411 «-* LA GNOVE E-MAIL DE PATRIE - INFO@ 
LAPATRIEDALFRIUL.ORG «* VEN A VIODI - WWW. 
LAPATRIEDALFRIUL.ORG «* PROGJET GRAFIC E 
IMPAGJINAZION °°° DREE VENIER, PIER ANTONIO 
ZANINI - GTOWER.IT «ee STAMPARIE LITHOSTAMPA 
S.R.L., PASIAN DI PRAT «-* MENSÎL AUTORIZAZION 
TRIBUNAL DI UDIN N. 20 DAL 21.06.1984 ee 
PROPRIETÀT CLAPE DI CULTURE «LA PATRIE 

DAL FRIÙL» «ee «LA PATRIE DAL FRIÙL» E VEN 
PUBLICADE CUL CONTRIBÙT FINANZIARI DE 
REGJON FRIUL - V. J. 

e | ARTICUI A SON SCRITS IN LENGHE FURLANE 
E CU LA GRAFIE UFICIÀL DE REGJON FRIÛL - V. J. 
UNION STAMPE PERIODICHE TALIANE. 


ABONAMENTS »% L'abonament al dure 
un an (undis numars) e al tache cul mês daspò 
che il boletin di Ccp al è rivât tai nestris uficis. Il 
gjornâl e i regâi a rivaran cjase dai abonâts par 
pueste. Aboniti sul Cont postâl n. 12052338 
intestât a «La Patrie dal Friùl» Glemone. 
Sul boletin impensiti di scrivi la forme di 
abonament. O aboniti midiant bonific: 
IBAN n. IT32 V063 4063 8801 0000 0001 
208 - Casse di Sparagn dal Friûl-VJ, Sede di 
GLEMONE (UD) Sul bonific impensiti di scrivi 
la forme di abonament, mandanus ancje une 
e-mail cul to indirs complet. Abonament par un 
an (sie pe Italie che pal forest) 25,00 Euros; 
(viôd sul sît www.lapatriedalfriul.org ae 


pagjine CEMÙT ABONASI). 
000.0000000: 000.0000000 0 000000000 


LA PATRIE DAL FRIÙL 


ZENÂR-FEVRÂR 2015 


A TU PAR TU 


IL VANZELI SEONT 
PRE CHECO 


Ce che a disaressin dal Friûl di vué, chei che a àn fat la sô storie 


Montenârs, piçul bore langobart 
jenfri lis monts parsore Glemone e 
Dartigne. Bisugnarès rimpinâsi fin 
ca sù in Otubar, te ete des cjastinis, 
par gjoldi colôrs, profums di bosc, 
sunsûrs. Ma cuant che la fuee e cole, 
di chê altece tu puedis cjalâ in muse 
- come no mai - il Friûl di une bande, 
e di chê altre i trois che a menin in 
Sclavanie, antîcs tant che la Storie 
de nestre Int. Lu cjati dentri tal so 
rocul, a bruscjà lens. Bregonats a 
cuestis di vilàt e une cjamese che 
e scjampe fûr des tiracjis. “Tegnimi 
sot la scjale fintremai che o çoncji 
ché ramace, fantat.” Mi ven di ridi. 
“Graciis pal fantat, monsignòr!”. 
“Lassimi il Signér a mi, e tu tegniti 
il mone par te”. A viodilu cussì, dal 
bas in alt, pre Checo mi somee un 
predicjadôr protestant rimpinat sul 
pulpit di piere, intorteàt sul tor de 
sô Glesie. In chest câs, une glesie 
arboree, vivente, cu la fuarce de 


Tiere a pompài dentri une linfe che 


e sa di lavòr, di sudòr, di bon. Stesse 


ande e stesse vôs. Tignint cont che 


bielzà dal 1978 lui al publicave 


un intervent fondamentàl e, magari - 


cussì no, profetic dal titul “Friuli 
un popolo in pericolo”, mi ven la 
gole di fâi une domande propit sul 
popul furlan, cemàt che lu viôt lui, 
in dì di vué, a cuasi trente agns 
dal so congjedàsi di cheste vite. 
“Indurmidît.  Poiàt. Confondît. 
Masse saceàt. Incjocat di pan. Mi pâr 
un mieg disastri, sedi inte societàt, 
che intal cjamp de culture. No stin a 
fevelà po di politiche o di glesie, che 
se no pe rabie tu mi fasis blestemà”. 
O cîr di tignî salde la scjale, che 
cuant che si infurie l’om al devente 
dut ros, si agjite, al mole la prese par 
sbracàsi come se al ves di cjapà un 
agnul che al passe di li pes plumis 
e sdrondenàlu prime di lassàlu 
scjampà. “Apont. La Glesie...” Ma 
no mi lasse nancje finî di fevelà: “O 
ai simpri scombatàt par une Glesie 
che e sedi pastoràl. Buine di pensàle 
cul so cjàf, libare fmalmentri di ogni 
sotanance al podé. Une Glesie che 


e fos braurose dai siei pigui plui 


che dai grandonons di chei altris. 


Angelo Floramo 


Braurose de sò storie, impastade cu 
la fadie e la pietàt di chei che no 
vevin nuie, nancje la vôs, ma che le 
cJatavin propit tai siei rituài antîcs, te 
maravee de bielece di une storie, ché 
dal Patriarcjat di Acuilee, seconde a 
di nissun. No plui impuartante, ma 
nancje mancul interessante di ché di 
chei altris popui”. Lu viòt dismontà, 
scjalin par scJalin, fin cuant che si 
plante di front di me. Mi cJale tai voi, 
mi sgarfe dentri. Al à i ocjài apanâts, 
al è sgjavelat e la sô muse in bore. 
Jo o olsi dome a domanda, cuasi sot 
vôs: “Ma ce isal suceddt?”. E vie lui, 
che cence nancje cjalàmi al tire dret 
pal troi, continuant la sô predicje, 
cuntune vosate impastade di grocje 
e di marum: “Ma ce pretindistu di 
un clericaàt di palag o di sagristie, 
une burocrazie di predis che e gjolt 
dome di no impagàsi? Sodisfate se 


e rive a tirà sù cualchi carantan par 

Sava Quo, Fe 


DISSEN DI GIOVANNI DI LENA 


un funeràl, par un batisim, par un 
invît a gnocis? Sù mo frut, no stà a 
stiçâ i tabars che a ‘nd ai une fote... 
Chei pôcs che ancjemò a crodin e a 
scombatin a son simpri di mancul. 
Isolàts, emargjinàts, no scoltâts. 
Ju cognòs ben, un par un. O pues 
dî che ju ai cressûts jo. Jo, il trist 
mestri, come che la jerarchie mi à 
simpri clamât. Ma come un pari o soi 
brauròs, disint che lôr - chei pôcs di 
lôr - a fasin un bon lavér”. 

O fâs fature a stài daûr, che pre 
Checo al à la ande di un des monts. 
“Ma di ché fabriche dai predis, come 
che al diseve pre Toni, ce vegnial mai 
fàr cumò? Ce gjenerazion di impleàts 
ben rifinîts e educàts stino fabricant? 
Predis o funzionaris? Fantat, o cròt 
che la Glesie in Friûl e vedi fat un 
pas indaûr di almancul une trentine 
di agns.” Orpo. O pensi che cheste 
e sedi propite dure di gloti, par 


cualchidun. Ma se Placeran al è stât 
scomut di vîf, figurìnsi se si conten 
cumò, che nissun i pues scrivi une 
letare di censure. 
Sifermepropitsulacueste.Laplane 
di Osôf, la Mont di Muris, il Tiliment 
sot dai nestris pîts. “Cjale chi, ché 
tiere sflandorose. Siore di secui di 
intersezions, di miscligaments, di 
lenghis, identitàts, dius e preieris. 
Aquilee no divideve, ma e impastave 


dut Un 


Patriarcjàt di muredòrs  furlans! 


intune malte benedete. 


Par chest, ae fin le àn brincade e 
Visiti ben: 1751. Un 


delit. Podìno permetisi di butà vie 


sdrumade. 


tant aur par un boçut di asét?”. Lu 
cjali ben, e dome cumò che il nestri 
timp al sta rivant ae fin, mi ven une 
bote di nostalgjie. “Astu par câs un 
toscan?”, mi domande a colp, prime 
di slontanàsi viers l’intric dal bosc. 
“Là che o soi jo cumò a son fissàts 
cu la salàt. Sant Pieri al è un grant 
igjienist. Par fortune che ogni tant 
cualchi Sant di Alessandrie, par vie 
de tradizion dal descensus ad Infera, 
al torne sù cul tabac bon. Di fat, di 
ché altre bande a son simpri stàts un 


freghenin plui tolerants”. E 





Pre Checo Placerean (Montenàrs 
30 di Novembar dal 1920 - Udin 
18 di Novembar dal 1986). Predi, 
insegnant, inteletuàl furlanist. Dite 
messe tal 1944, an dificil, al studie 
te unuwversitàt Gregoriane di Rome. 
Fondadértal 1962 di “Int Furlane” e 
tal 1966 dal"Moviment Friùl", inchel 
stes an al è l’ispiradòr de "Mozion dal 
clericât pal svilup sociàl dal Friùl", 
cueste di dulà che e nassarà Glesie 
Furlane. Combatent pe dignitàt dal 
Popul furlan sdrumât in Lusseburc de 
grande migrazion prime, e sparniçât 
dal Orculat dal 1976 dopo, si è 
simpri impegni pe preservazion e 
pe promozion de culture furlane, a 
scomencà de Universitàt, che par ché 
tant al à dit e scrit. Impuartantone 
la sô messe celebrade in Acuilee pai 
900 agns dal Patriarcjàt, là che si 
rive a lei une vere e proprie cjarte 
programatiche par un Friùl gnûf, 
inlidrisat sul sens de sô Storie. Al 
publiche, al ten conferencis, al incite, 
al intizie fin tal ultin, cuant che ai 18 
di Novembar dal 1986 al mûr. Tal 


cuarp, no sigûr inte anime. Il 


